Rio-da tarix yazan AZƏRBAYCAN!\nİlham Əliyev: “Azərbaycan idmanının inkişafı ümumi inkişafımızın təzahürüdür”\n“Azərbaycan idman dövlətidir. Bunu bütün dünya, idman ictimaiyyəti qəbul edir, bilir. Azərbaycanda idmanla, Olimpiya hərəkatı ilə bağlı məqsədyönlü siyasət aparılır. Məhz bu siyasət nəticəsində biz bu gün bu uğurlar haqqında danışa bilərik. Düşünülmüş siyasət, məqsədyönlü işlər idmanı Azərbaycanda, cəmiyyətdə önəmli bir ictimai amilə çevirmişdir. Bu gün idmançılara cəmiyyətdə çox böyük hörmət var. İdmançılar cəmiyyətdə layiqli yer tutublar. İdmanla məşğul olmaq istəyənlərin sayı getdikcə artır. Bunun əsas səbəbi idmançılarımızın uğurlarıdır və idmançılara göstərilən dövlət qayğısıdır. İdmançıların bütün problemləri öz həllini tapır. Artıq 20 ilə yaxındır ki, hər il ənənəvi olaraq idmançılara, idman mütəxəssislərinə, veteranlara dövlət tərəfindən mənzillər (hər il 20-30 mənzil) verilir.\nAzərbaycanda idman infrastrukturu yaradılır. Son illər ərzində bölgələrdə 40-dan çox Olimpiya idman mərkəzi yaradılmışdır, tikilmişdir. Bakıda isə idman infrastrukturu ən yüksək səviyyədədir. Təkcə son bir-iki il ərzində bir neçə gözəl, möhtəşəm idman obyekti istifadəyə verilmişdir – Milli Gimnastika Arenası, Bakı Olimpiya Stadionu, Beynəlxalq Atıcılıq Mərkəzi, Su İdmanı Sarayı. Bu idman obyektləri, eyni zamanda, gözəl memarlıq əsərləridir. Bu binalar, bu qurğular Bakını daha da gözəlləşdirir. Bu idman obyektlərinin ətrafında böyük abadlıq, təmizlik işləri aparılmışdır.\nBu gün Azərbaycan inkişaf edən ölkədir. Azərbaycanda bütün xalqların nümayəndələri bir ailə kimi yaşayır. Biz öz hesabımıza yaşayırıq. Dünyada baş verən böhranlara baxmayaraq, inkişaf yolumuzla gedirik. Həm 2008-2009-cu illərin, həm də 2015-2016-cı illərin böhranı bizim işimizə o qədər də böyük təsir etməyib. Nəyə görə? Çünki xalqla iqtidar vəhdət təşkil edir. Ona görə ki, cəmiyyətdə ölkəmizin inkişafı ilə bağlı fikir ayrılığı yoxdur. Ona görə ki, biz öz hesabımıza yaşayırıq, iqtisadi və siyasi cəhətdən müstəqilik, müstəqil siyasət aparırıq. Bu, ləyaqətli, Azərbaycan xalqının maraqlarına əsaslanan siyasətdir və bütün dünyaya açığıq. Ona görə bizim dünyadakı dostlarımızın sayı artır. Bizə olan hörmət də artır. Bizimlə əməkdaşlıq etmək istəyənlərin sayı da artır.\nBiz öz yolumuzla gedirik. İdman uğurları ölkəmizin uğurlarının tərkib hissəsidir. Ancaq güclü dövlətlərdə güclü idman var. Olimpiya Oyunlarının nəticələrinə baxın. Birinci yerdə olan komandaların böyük əksəriyyəti inkişaf etmiş ölkələrin komandalarıdır. Yəni, idmanı ümumi inkişafdan ayırmaq olmaz. Ona görə Azərbaycan idmanının inkişafı ümumi inkişafımızın təzahürüdür. Əgər bizdə iqtisadi, maliyyə müstəqilliyi olmasaydı və biz iqtisadi cəhətdən inkişaf etməsəydik, idmanın inkişafına istədiyimiz səviyyədə vəsait qoya bilməzdik. Amma bu gün bir daha demək istəyirəm ki, Azərbaycan inamla, uğurla inkişaf edir, 2016-cı ildə də qarşıda duran bütün vəzifələr icra edilir. Azərbaycan bölgədə təhlükəsizlik, sabitlik və inkişaf məkanıdır. Əminəm ki, bizim rolumuz həm bölgədə, həm dünyada getdikcə artacaq.\n18 medal, himnimizi səsləndirən Radik və qızıldan dəyərli zəng...\nOlimpiya Oyunları planetin ən mühüm ictimai tədbiri və 4 ildən bir keçirilən ən böyük beynəlxalq idman yarışıdır. Sevindirici haldır ki, bu böyük idman festivalında Azərbaycanın da üçrəngli bayrağı dalğalanır. İdmançılarımız Azərbaycan müstəqillik qazanandan sonra iştirak etdiyi olimpiadalarda daim uğurdan-uğura addımlayıb. Ölkəmizin müstəqil dövlət kimi 1996-cı ildə ilk dəfə qatıldığı Yay Olimpiya Oyunlarından bu günədək medal sayında artım müşahidə olunur. Xronologiyanı diqqətə çatdırırıq:\n“Atlanta-1996” Yay Olimpiya Oyunları – 1 medal (0-1 gümüş-0)\n“Sidney-2000” Yay Olimpiya Oyunları – 3 medal (2 qızıl-0-1 bürünc)\nBu uğurların əsasında Azərbaycanda idmana göstərilən dövlət qayğısı durur. Ölkəmizdə idman infrastrukturunun möhkəmləndirilməsi, yeni Olimpiya İdman komplekslərinin inşa olunması, idmançıların sosial şəraitinin yaxşılaşdırılması istiqamətində atılan addımlar Azərbaycanın dünyada idman ölkəsi kimi tanınmasına imkan yaradıb. Həmçinin, irimiqyaslı idman tədbirlərinə yüksək səviyyədə ev sahibliyi edən respublikamız həmişə beynəlxalq idman qurumlarının diqqət mərkəzində olub. Yüksək təşkilatçılıq bacarığı ilə seçilən ölkəmiz ötən il ilk Avropa Oyunlarını müvəffəqiyyətlə keçirərək dünyanın diqqətini Bakıya yönəltməyi bacardı. Ölkəmizdə cari ildə “Formula-1” Avropa Qran-prisi də yüksək səviyyədə təşkil olundu. Gələn il isə paytaxtımız IV İslam Həmrəylik Oyunlarına ev sahibliyi edəcək. Ancaq hələ Rio-2016 Yay Olimpiya Oyunlarının təəssüratları bitməyib. Bu tarixi zəfər yolu necə başladı? Gəlin, lap əvvəldən başlayaq.\nİlham Əliyevin xeyir-duası\nİyulun 18-də Rio-de-Janeyro şəhərində keçiriləcək XXXI Yay Olimpiya Oyunlarında iştirak edəcək Azərbaycan nümayəndə heyətinin rəsmi yolasalma mərasimi keçirildi. Azərbaycan Respublikasının Prezidenti, Milli Olimpiya Komitəsinin prezidenti İlham Əliyev də mərasimdə iştirak etdi və idmançılarımıza öz xeyir-duasını verdi. Həmişə idmançıların yanında olduğunu göstərən dövlət başçımız yolasalma mərasimində geniş nitq də söylədi. Onun son sözləri isə hər bir idmançı üçün yüksək motivasiya mənbəyi sayıla bilər: “İdman yarışı bir sınaqdır. İdman yarışında qələbə də olur, məğlubiyyət də. Heç kim məğlubiyyətdən sığortalanmayıb. Əsas odur, həmişə yadda saxlayasınız ki, bütün Azərbaycan xalqı sizin qələbələrinizi gözləyir. Sizə uğurlar arzulayır və əmindir ki, siz vətəni ləyaqətlə təmsil edəcəksiniz, Azərbaycana böyük qələbə ilə qayıdacaqsınız”.\nElə bu əhval-ruhiyyə ilə də millimiz avqustun 2-də Heydər Əliyev adına Beynəlxalq hava limanından təmtəraqla yola salındı. Yolasalma mərasimində ölkəmizin idman ictimaiyyətinin nümayəndələri, idmansevərlər, KİV-in nümayəndələri iştirak etdilər.\nAvqustun 3-də Rio-de-Janeyrodakı Olimpiya Kəndində Azərbaycan bayrağının qaldırılması mərasimi keçirildi. Mərasimdə Azərbaycan nümayəndə heyətinin üzvləri, idmançılarımız, XXXI Yay Olimpiya Oyunlarının Təşkilat Komitəsinin təmsilçiləri iştirak etdi.\nƏvvəlkilərdən fərqli Olimpiada\nAvqustun 5-dən 21-dək dünyanın diqqəti Braziliyanın Rio-de-Janeyro şəhərinə yönəldi. Əsrarəngiz təbiət, görməli yerləri ilə seçilən məkan bu dəfə öz qapılarını dünyanın ən məşhur idmançılarına açdı. Dörd illiyin zirvə yarışı olan Olimpiya Oyunlarına ev sahibliyi edən Rio-de-Janeyro 207 ölkədən 11 min idmançıya qucaq açdı. 87 ölkənin idmançılarının medal qazandığı yarışda Azərbaycan komandası Vətənə 18 medalla qayıtdı. Komandamız 1 qızıl, 7 gümüş və 10 bürünc medalla mötəbər yarışı 39-cu pillədə başa vurdu.\nXXXI Yay Olimpiya Oyunlarının təşkilatçılığını yüksək qiymətləndirmək olar. Düzdür, başlanğıcda bəzi xoşagəlməz hadisələr yaşansa da, ölkənin hüquq-mühafizə orqanları vaxtında müdaxilə edərək təhlükəsizliyi təmin etdi. Dostluq rəmzi sayılan Olimpiya Oyunlarında bütün yarışların, mübarizələrin dostluq ab-havasında getdiyini söyləyə bilərik.\nRio-2016 bir sıra özünəməxsus cəhətləri ilə əvvəlki olimpiadalardan seçildi. Belə ki, bu, Cənubi Amerikada keçirilən ilk Olimpiya Oyunları oldu. Rio-de-Janeyronun dörd rayonunda - Deodoro, Barra, Kopakabana və Marakanada 17 gün davam edən Olimpiadada 306 yarış keçirildi və ümumilikdə 2102 medal sahibini tapdı. Rioda rekord sayda - 206 ölkədən 11 mindən çox idmançı mübarizə apardı. İştirakçılar arasında 206 ölkədən başqa, Olimpiya qaçqın idmançılar komandası da var idi. Olimpiya bayrağı altında mübarizə aparan bu komandanın tərkibində 10 idmançı yer aldı. Onlardan 5-i Cənubi Sudandan, 2-si Suriyadan, 2-si Kongo Demokratik Respublikasından, 1-i isə Efiopiyadan idi. Olimpiadaya ən çox idmançı ilə qatılan ABŞ dördilliyin zirvə yarışına 554 idmançı ilə qoşulmuşdu. Okeaniya ölkəsi olan Tuvalu isə Olimpiadaya cəmi bir idmançı – 100 metr məsafəyə qaçış yarışında mübarizə aparan atlet Etimoni Timuani ilə qatıldı. Kosovo və Cənubi Sudan isə Olimpiadada ilk dəfə çıxış etdi. XXXI Yay Olimpiya Oyunlarında atletlər idmanın 39 növü üzrə mübarizə apardılar. Qolf 112, reqbi isə 92 illik fasilədən sonra yenidən Olimpiya Oyunlarının proqramına salındı. Bütün yarışlar 37 arenada təşkil olundu.\nAzərbaycan üçün uğurlu Olimpiada\nÖlkə prezidenti İlham Əliyevin xeyir-duasıyla yola düşən Azərbaycan yığma komandası XXXI Yay Olimpiya Oyunlarına əvvəlki olimpiadalarla müqayisədə daha geniş tərkibdə – idmanın 18 növü üzrə 56 idmançı (57 lisenziya) ilə qatıldı. Bu, ötən Olimpiya Oyunları ilə müqayisədə 4 idman növü çoxdur. Ölkəmiz triatlon, kamandan oxatma, velosiped və kanoe-slalom idman növlərində ilk dəfə təmsil olundu. Olimpiadada ölkəmizi təmsil edən 56 idmançıdan 36-sı ilk dəfə Olimpiya Oyunlarının iştirakçısı oldu. Rio-de-Janeyroda Azərbaycan güləş, gimnastika və boks yarışlarında olmaqla 3 hakimlə də təmsil olundu.\n17 günlük Olimpiya həyəcanından sonra qürurla deyə bilərik ki, XXXI Yay Olimpiya Oyunları Azərbaycan üçün uğurlu oldu. Rio-2016-da Azərbaycan komandası 18 (1 qızıl, 7 gümüş və 10 bürünc) medal qazanmaqla, medal sayı baxımından London-2012-də göstərdiyi nəticəni yaxşılaşdırdı. Ötən Olimpiadada millimiz 10 medala (2 qızıl, 2 gümüş, 6 bürünc) sevinmişdi.\nKomandamıza yeganə qızıl medalı taekvondoçu Radik İsayev qazandırdı. Sərbəst güləşçilər Toğrul Əsgərov, Xetaq Qazyumov, boksçu Lorenzo Sotomayor, cüdoçular Rüstəm Orucov və Elmar Qasımov, qadın güləşçimiz Mariya Stadnik və kanoeçi Aleksandr Demyanenko yalnız final görüşlərində uduzaraq gümüş medala sahib oldular. Taekvondo yarışlarında Milad Beiqi Harçeqani və Patimat Abakarova, boksçu Kamran Şahsuvarlı, güləşçilər Rəsul Çunayev, Sabah Şəriəti, Nataliya Sinişin, Hacı Əliyev, Cəbrayıl Həsənov və Şərif Şərifov, avarçəkən İnna Osipenko-Radomskaya isə bürünc medalla kifayətləndilər. Medal sıralamasında Azərbaycan 39-cu oldu.\nRioda komanda olaraq ən yaxşı nəticəni taekvondoçularımız göstərdi. Mötəbər yarışa 4 idmançı ilə yollanan millimiz 3 medal qazandı. Radik İsayevin liderlik etdiyi yığmamız bir çox ilklərə imza atdı. Azərbaycana bu Olimpiadada ilk və yeganə qızıl medalı da məhz taekvondoçu qazandırdı.\nİdmançılarımız sübut etdi ki, taekvondo çempionları yalnız bu döyüş növünün vətənində yaşamır. Koreya Respublikası 2 qızıl və 3 bürünc medalla taekvondodakı üstünlüyünü Rio-2016-da da göstərsə də, azərbaycanlı taekvondoçular 1 qızıl, 2 bürünc medal əldə etdilər. Bu nəticə ilə Rio Olimpiadasında dördüncü yeri qazanan Azərbaycanın taekvondo üzrə yığma komandası MDB ölkələri arasında birinci, Avropada ikinci sırada qərarlaşdı. Millimiz yalnız Koreya Respublikası, Çin və Böyük Britaniyadan geri qaldı. Tarixində ilk dəfə Olimpiya Oyunlarında mükafat qazanan taekvondo üzrə Azərbaycan millisi Rio-2016-da ən yaxşı yığmalardan biri oldu.\nXatırladaq ki, taekvondo yarışlarında 64-ü kişi və 64-ü qadın olmaqla, ümumilikdə, 64 ölkədən 128 idmançı 8 çəki dərəcəsində mübarizə apardı.\nQızıldan dəyərli ZƏNG\nKomandamızın bu uğuruna hamıdan çox sevinən Azərbaycan Respublikasının Prezidenti İlham Əliyev avqustun 21-də Rio-de-Janeyro Olimpiadasında qızıl medala layiq görülmüş taekvondoçumuz Radik İsayevə telefonla zəng etdi və təbriklərini çatdırdı.\nDövlət başçısı qeyd etdi ki, Radik İsayev əvvəllər də taekvondo üzrə öz çəki dərəcəsində dünyada ən güclü idmançı olduğunu sübut edib. O, həm dünya çempionatında qələbə qazanıb, indi də Olimpiya çempionu adına layiq görülüb. Prezident İlham Əliyev idmançımızı səmimi qəlbdən təbrik edib, ona yeni-yeni uğurlar və qələbələr arzu edib. Dövlət başçısı onun təbriklərini idmançının məşqçisinə də çatdırmağı xahiş edib.\nGüləşdə 9 medal qazandıq\nBraziliyaya 14 idmançı ilə yollanan güləş yığması isə qızıla həsrət qalarkən, müxtəlif əyarlı 9 medal sevinci yaşadı. Toğrul Əsgərov (66 kq) və Xetaq Qazyumov (97 kq) yalnız finalda uduzaraq, gümüş medalla kifayətləndilər. Hacı Əliyev (57 kq), Cəbrayıl Həsənov (74 kq) və Şərif Şərifov (85 kq) da bir yenilgi ilə fəxri kürsünün 3-cü pilləsinə qalxdı. Mükafatsız qalan yeganə təmsilçimiz isə ilk görüşündə uduzan Camaləddin Məhəmmədov (125 kq) oldu. Yunan-Roma və qadın güləşinin hərəsində 2 medal qazandığımızı da nəzərə alsaq, ümumilikdə bu idman növündə 9 idmançımız fəxri kürsüyə qalxdı. Bu, say baxımından Olimpiadanın ən yüksək göstəricisi oldu. Bu da ümumilikdə Azərbaycan idmanına göstərilən qayğının nəticəsidir.\nStatistikaya nəzər salsaq görərik ki, güləşçilərimizin 4 illiyin zirvə yarışında qazandıqları medalların sayında hər dəfə artım müşahidə olunur. Bu dəfə yeganə çatışmayan qızıl medal oldu. İnanırıq ki, gələcəkdə güləşçilərimiz daha böyük əzmkarlıq nümayiş etdirərək, qazanılan medalların keyfiyyətinin daha da yaxşılaşdırılması üçün əllərindən gələni edəcək, həmişə olduğu kimi bayrağımızı yüksəldəcək, himnimizi səsləndirəcəklər.\nCüdonun gümüş dövrü\nRio-2016-da cüdoçular 7 gün ərzində 14 dəst medalın sahibini müəyyənləşdirdilər. Yarışa 6 kişi cüdoçu ilə qatılan Azərbaycan millisi Olimpiadada 2 gümüş medal əldə etdi. Rüstəm Orucov 73, Elmar Qasımov 100 kq çəki dərəcəsində finaladək irəliləyib və yalnız həlledici qarşılaşmada uduzublar.\nAvarçəkənlərin uğurlu debütü\nBoksda ilk finalımız\nBoks yarışlarında da ilk dəfə Olimpiadada final döyüşü keçirdik. Lorenzo Sotomayor gümüş medal qazanmaqla daha bir ilkə imza atdı. Ümumilikdə isə boksçularımız iki dəfə fəxri kürsüyə çıxmağı bacardılar. 75 kq çəkidə yarışan Kamran Şahsuvarlı da bürünc medal qazandı. Azərbaycan boks millisi Rio-2016-da final həyəcanı yaşayan 12 ölkədən biri oldu. Belə ki, 13 medal dəsti uğrunda mübarizə aparan 11 boksçumuzdan Lorenzo Sotomayor (64 kq) həlledici qarşılaşmada qüvvəsini sınadı. Bununla, boks tariximizə ilk və hələlik yeganə finalçı kimi düşən idmançımız özbəkistanlı rəqibinə uduzsa da, gümüş mükafata layiq görüldü. Kolumbiya ilə eyni göstəriciyə malik ölkəmiz Avropada dördüncüdür. Yalnız Fransa, Rusiya və Böyük Britaniya daha öndə qərarlaşıb.\n207 ölkə arasında 15-ci olmaq, həqiqətən də, fəxredicidir. Statistikaya nəzər yetirsək görərik ki, 28 idman növündə fəxri kürsüyə yüksələnlərin adına aydınlıq gəlib və 307 qızıl, 307 gümüş və 361 bürünc mükafatçı müəyyənləşib. Nə xoşdur ki, Rioda himni səslənən ölkələr sırasında Azərbaycan da yer alıb. Komandamız London-2012 ilə müqayisədə medal əyarını yaxşılaşdıra bilməsə də, mükafat sayında və medal qazanılan idman növlərinin sayında rekord müəyyənləşdirib. Əgər 4 il öncə Böyük Britaniyada 10 mükafatı (2-2-6) 3 idman növündə əldə etmişdiksə, bu dəfə 18 medalı 5 idman növündə qazanmışıq. Yəni, hər 2 göstəricidə təxminən ikiqat irəliləyiş əldə olunub. Boks, taekvondo, həmçinin kanoe və kayakda ilk dəfə fəxri kürsüdə yer almışıq.\nGimnastımızın qızıla layiq çıxışı\nElə bir yarış yoxdur ki, orada hakim səhvi olmasın. Bu da idmanın bir hissəsidir. Cavabı da odur ki, hakimlər də insandır, səhv edə bilərlər. Ancaq bəzən elə səhvlər var ki, bir idmançının karyerasını məhv edir və ya illərlə çəkilən zəhməti yerə vurur. Rio-2016-da da hakim səhvləri az olmadı. Təkcə Azərbaycan idmançıları dəfələrlə haqsız qərarlarla üzləşdi. İstər gimnastikada, istər boksda, istərsə də digər idman növlərində hakim səhvləri idmançıların daha layiqli yer tutmalarına əngəl oldu. Adətən, rəsmi şəxslər belə xırda məsələləri çox da qabartmırlar. Ancaq Azərbaycanın gənclər və idman naziri Azad Rəhimov gimnastika yarışlarında Marina Durundaya qarşı edilən haqsızlığa biganə qalmadı. Nazirimiz bildirdi ki, digər ölkələrin federasiyalarının, Milli Olimpiya komitələrinin prezidentləri Marina Durundanın, həqiqətən də, çox gözəl çıxış etdiyini, qızıl medal olmasa da, bürünc medala layiq olduğunu deyiblər.\nDoğrudan da, Olimpiadada ilk dəfə çıxış edən Marina Rionun yarış meydançasında özünə kifayət qədər inanaraq, əsl ustalıq və peşəkarlıq nümayiş etdirdi. İlk iki çıxışın hər birinə görə 17.466 xal (halqa və top) toplayaraq, o, hərəkətlərin qüsursuz icrasını davam etdirməklə, qalan iki çıxışa görə hakimlərdən 17.683 (gürzlər) və 17.733 (lent) xal qoparmağa müvəffəq oldu. Nəticədə, dörd çıxışın cəmində 70.348 xala sahib olan Marina, 20 avqust tarixində çoxnövçülük finalında mübarizə aparacaq 10 finalçı sırasında öz yerini tutdu.\nGüclü rəqabət şəraitində keçən yarışlarda dünyanın ən güclü 10 gimnastı sırasında yer almış Azərbaycan təmsilçisi çoxnövçülük finalında 4 çıxışın cəminə görə 69.748 xal toplayaraq, 9-cu yerdə qərarlaşdı(rıldı). Olimpiya Oyunlarında ilk dəfə çıxış edən Marina bu yarışlarda öz dəst-xətti və peşəkarlığı ilə yadda qalsa da, əfsuslar olsun ki, bəzən hakimlərin qərarı idmanın təmizliyinə, ədalətli yanaşmaya əsaslanmır.\nAzərbaycanı Rio olimpiadasında təkcə idmançılar yox, 7 hakim də təmsil etdi - Aydın Ağaəliyev (gimnastika), Lyudmila Quliyeva (akademik avarçəkmə, kanoe slalom, kanoe sprint), Ramil Vəliyev (cüdo), Rauf Əliyev (sərbəst güləş), Hicran Şərifov, Vüqar Vəliyev (hər ikisi güləş), Zaur Abdullayev (boks).\nSon illər Azərbaycanın idman ölkəsi kimi inkişafını sözdə yox, əməldə göstərmək üçün Rio-2016-dakı nəticəyə baxmaq kifayətdir. Hər olimpiadada medal sayının artması dövlətin idmanın inkişafına göstərdiyi diqqət və qayğının gücünü göstərir. Azərbaycan idmançıları bundan sonra da əzmkarlıq göstərərək növbəti Yay Olimpiya Oyunlarına hazırlaşacaqlar. Əminik ki, 2020-ci ildə Tokioda keçiriləcək Olimpiadada Azərbaycan yığması ölkə idmanı tarixində yeni uğurlara imza atacaq.\nRio-2016-da yarışan bütün idmançılarımızın nəticələri\nMəhəmmədrəsul Məcidov (+91 kq) - 1/8 finalda məğlub olub\nCavid Çələbiyev (56 kq) - ilk döyüşdə uduzub\nPərviz Bağırov (69 kq) - ilk döyüşdə uduzub\nYana Alekseyevna (60 kq) - ilk görüşdə məğlub olub\nElvin Məmişzadə (52 kq) - 1/4 finalda məğlub olub\nFəridə Əzizova (67 kq) - 5-ci yeri tutub\nMəmmədəli Mehdiyev (90 kq) - 7-ci yeri tutub\nUşanqi Kokauri (+100 kq) - 1/8 finalda məğlub olub\nYuliya Ratkeviç (58 kq) - 5-ci yer\nKayak (500 m) - finalda sonuncu - 8-ci olub\nAleksandr Aleksandrov - Boris Yotov (akademik avarçəkmə, 2000 m) – 12-ci yeri tutub\n25 m - 15- ci yer\nRostislav Pevtsov - 39-cu yer\nKeyrin - 21-24-cü yerləri bölüşüb\nSprinter - 13-cü yer\nAnna Skidan (çəkicatma) - 13-cü yer\nNazim Babayev (üçtəkanla tullanma) - 25-ci yer\nHayle İbrahimov (5000 m məsafəyə qaçış) - 19-cu yer\nEvans Kiplakat (marafon) - 28-ci yer\nFatimə Alkərimova (100 m məsafəyə sərbəst üsulla) - 48 iştirakçı arasında 41-ci yer\nBoris Kirillov (200 m arxası üstə üzmə) - 26 iştirakçı arasında 26-cı yer\nAzad Rəhimov: “Rio-2016”-da qazandığımız qələbələr Azərbaycan idmanının növbəti təntənəsidir”\n“Rio-2016” Olimpiya Oyunlarının yekunları ilə bağlı danışan gənclər və idman naziri Azad Rəhimov yüksək nəticələr qazanan idmançılarımıza, eyni zamanda, Braziliyadakı nümayəndə heyətinə böyük dəstək verən azarkeşlərə dərin minnətdarlığını bildirib.\nOlimpiya Oyunlarının idman aləmində ən mötəbər tədbir olduğunu vurğulayan nazir qeyd edib ki, idmançılarımız Azərbaycan tarixinə yeni bir səhifə yazıblar: “Bu, həqiqətən də Azərbaycan idmanının növbəti təntənəsidir və bu münasibətlə hamını ürəkdən təbrik edir, idmançılarımıza yeni uğurlar arzulayıram. İnanıram ki, onlar gələcəkdə də bütün xalqımızı və azarkeşləri sevindirəcəklər. Biz, ilk növbədə dünyanın, ölkə ictimaiyyətinin və mediasının, mütəxəssislərimizin bu göstəriciləri necə qiymətləndirdiklərinə baxırıq və belə bir təhlil çox vacibdir. Statistik rəqəmlər də çox önəmlidir. Sözsüz ki, 18 medal Azərbaycan üçün böyük nailiyyətdir. Azərbaycanın idman sahəsində effektiv bir dövlət olduğunu, idmançılarımızın bu göstəriciyə görə dünyada birinci yerdə qərarlaşdığını nəzərə alsaq deyə bilərik ki, qazanılan nəticələr heç də gözlənilməz deyil. Böyük Britaniyanın “The Telegraph” qəzetinin apardığı təhlillərə əsasən Azərbaycanın Olimpiya millisi idmançı payına düşən medal sayına görə ən nəticəli komanda hesab edilib. Medal sayı baxımından biz dünyada 207 ölkə arasında 15-ciyik. Bu, doğrudan da, inanılmaz nəticədir. Avropa ölkələri arasında biz yeddinci, İslam dövlətləri arasında birinci, MDB məkanında ikinciyik. Medalın keyfiyyəti baxımından 39-cu yeri tuturuq. Daha bir sevindirici hal odur ki, bu gün biz beş idman növündə medal qazanmışıq. Halbuki qızıl medalların sayına görə bizi qabaqlayan bəzi ölkələr maksimum üç idman növündə çıxış ediblər.\nMükafat qazanan 18 idmançı arasında heç kimi fərqləndirməzdim. Onlar hamısı bizim qəhrəmanlarımızdır. Azərbaycan xalqının oğulları, vətəndaşlarıdır. Hamısı Azərbaycanı düşünürlər. Əsas məsələ də məhz budur”.\nSəhifəni hazırladı PƏRVİZ


Müsəlman qadın və İslam sonnat.net\nMüsəlman qadın və İslam\nDinimizə görə qadın hüquq və əxlaq baxımından toxunulmaz və hörmətə laiqdir.\nAllahın vacib buyurduğu bəyəndiyi və bəyənmədiyi əmələrində qadın və kişi fərqliliyi qoymamışdır. Hətta bəzən zəif deyil zərif məxluq kimi qadının ibadət və ona olan itaətinə daha çox önəm vermişdir.\nİslamiyyət örnək və əxlaq məktəbi olduğundan nümunəvi qadınlar yetişdirməkdə daim qabaqcıl olmuşdur. Xanım Zəhra ( s.ə) bu silsilədə islami isməti qazanmış yeganə məsumə qadındır. Zəhra nəinki bəşərin hətta Pərvərdigarın fəxri seçilən bir qadındır. Əbəs yerə deyil ki, bir çox hədis və rəvayətə görə məşhər günü Xanım Zəhra gələndə bütün bəşərə nəzərlərini yerə salmaq əmr olunar ki, səbəbi də günahlarımız ucbatından Zəhranın simasını müşahidə etməyi nəinki ləyaqətimiz bəlkə, taqətimizin olmamasıdır.\nBu gün qadınlarımız ləyaqət, mərifət, həya və iffət bir sözlə hər baxımdan Zəhralıq təşnəsidir. Düstur budur ki, islamiyyət qadını Xanım Zəhra timsalında yetişdirir və cəmiyyətə təhvil verir.\nXanım Zəhra 14 əsr bundan əvvəl ərəb cəmiyyətində ömr sürdü, buna baxmayaraq islamın yetişdirdiyi salehə bir xanım kimi verdiyi faydalar itaətkar bir həyat yoldaşı, sevimli və yüksək tərbiyəçi bir ana, işgüzar xanım kimi, iffətli qadın kimi hələ də bəşəriyyətə işıq saçır və daim də saçacaq.\nDeməli hər qadın islamın yetişdirdiyi xanımlığı qazanmalıdır, bir müsəlman kimi. Qadınlığımızı ən yüksək ləyaqət mərtəbəsinə yetişdirməliyik ki, cəmiyyətimizdə islaha, əmin –amanlığa, dinimizdə iftixara, Allah qarşısında o istədiyi itaətə nail ola bilək. O uca olan Allah bizi Zəhrasına xatir Zəhralıqdan binəsib etməsin. Amin!\nToday hits : 70 Last day hits : 69 All hits : 579493


Rəsmi Əlaqə arxivləri - Dünya Yürüşü\n16 / 09 / 2021 15 / 09 / 2021 ilə Antonio Gancedo\nŞiddətli Zamanlar Vəqfində, Müharibələrsiz və Şiddətsiz Dünyada, Kosta Rika Azul Vəqfində, San José Bələdiyyəsində, Məsafə Dövlət Universitetində və Antigono Qalereyasında dəyişikliklər, Müstəqillik və Sülhün İki İyilliyi Ayında sizi müsbət mesajlar verməyə dəvət etmək şərəfinə malikdir. Zorakılıq, çünki\nKateqoriyalar Rəsmi Rabitə, Kateqoriyasız\n18 İyulda Zorakılıq, Çox Etnik və Plurikulturalizm Üçün Birinci Latın Amerikası Yürüşünün təqdimatı virtual formada keçirildi. Bu, bir çox fəaliyyətin reallaşacağı tarixdən əvvəl, yəni 15 sentyabr - 2 oktyabr arasında reallaşmasını açan ilk təqdimat idi. Bu\n20 / 06 / 2021 20 / 06 / 2021 ilə Admin Dünya Yürüşü\nZorakılığın planetimizdə çoxdan qurulduğu heç kimə yad deyil. Latın Amerikasında, fərqli nüanslarla olan xalqlar, cəmiyyətləri təşkil edən və bunun nəticəsində aclıq, işsizlik, xəstəliklər və ölümü gətirən, insanları ağrıya qərq edən və\n10 May Bazar ertəsi, 2021. Kolumbiya Milli Tətilinə etiraz edənlərin qurban olduğu son şiddət, repressiya və vəzifə səlahiyyətlərindən sui-istifadə hadisələri ilə qarşılaşaraq, enerjili şəkildə bəyan edirik: Vergi islahatlarına qarşı çıxan Kolumbiya xalqına dəstəyimiz, eləcə də böyük şirkətlərin lehinə digər neoliberal siyasətlər,\nDünya vətəndaşları, 22 tarixində Birləşmiş Millətlər Təşkilatında keçiriləcək Nüvə Silahlarının Qadağan edilməsi Müqaviləsinin (TPAN) qüvvəyə minməsini qeyd etmək hüququna malikdirlər. 1 ölkənin imzası və 2021-in təsdiqlənməsi sayəsində əldə olundu.\nNüvə Silahlarının Qadağan Edilməsi haqqında Müqavilənin (TPAN) qüvvəyə minməsi və BMT Təhlükəsizlik Şurasının 75 [i] saylı qətnaməsinin 1-ci ildönümü ilə əlaqədar təbliğ “Nüvə silahlarının ləğvi prinsipi” ilə qarşılaşırıq. 22 yanvar tarixində Nüvə Silahlarının Qadağan Edilməsi haqqında Müqavilə (TPAN) qüvvəyə minəcəkdir.\nSülh və NOVOOLİS ÜÇÜN DÜNYA MARTI DÜNYADA Döyüşləri dayandırmaq məcburiyyətində qalır. Sülh və Zorakılıq üçün Dünya Mart, BMT Baş katibi António Guterresin "dünya atəşkəsi" çağırışını əks etdirir. Son 23 Mart, hamısını istədi\nİtaliyadakı xüsusi vəziyyəti nəzərə alaraq\n26 / 02 / 2020 25 / 02 / 2020 ilə Antonio Gancedo\nSülh və Zorakılıq Uğrunda İkinci Dünya Martının İtaliyanın Təbliğat qrupu, ilk növbədə, dünyada və xüsusən də İtaliyada COVID 19 virusunun qurbanlarına başsağlığı və yaxınlıq ifadə edir. Ölkəmizdə halların artması nəticəsində yaranan fövqəladə vəziyyət və buna uyğun tədbirlər görülməlidir


Bank sektorunun üzləşdiyi ÇƏTİNLİKLƏR: “Əhalinin gəlirlərinin azalması səbəbindən…” – İQTİSADÇI – Yenicag.Az\nAna Səhifə Cəmiyyət Bank sektorunun üzləşdiyi ÇƏTİNLİKLƏR: “Əhalinin gəlirlərinin azalması səbəbindən…” – İQTİSADÇI\nYeni Çağ Media Qrupu – İyun 21, 2021 - 18:56\n“Devalvasiya riskinin artması kredit qoyuluşunun dollarlaşmasını şərtləndirməyib”.\nYenicag.az xəbər verir ki, bunu pandemiya dövrünün kredit aktivliyinə mümkün təsirlərini dəyərləndirən iqtisadçı Samir Əliyev deyib.\nİqtisadçı vurğulayıb ki, il ərzində milli valyutada verilən kreditlərin payı 65,4 faizdən 70,2 faizə yüksəlib:\n“2020-ci ildə kredit qoyuluşunun artım tempi qeyri-stabil olub. İlin I rübündə, yəni karantin tətbiqinə qədər olan dövrdə kredit qoyuluşunda 2,6% artım olduğu halda sərt karantin tədbirlərinin tətbiqi dövrü olan II rübdə 7%-ə qədər azalma baş verib. Nəticədə ümumi kredit qoyuluşunda dövlət banklarının payı 16,7%-dən 19,1%-ə yüksəlib. Dövlət bankları arasında artım ancaq Azərbaycan Beynəlxalq Bankına (9,9%) məxsusdur. Digər dövlət bankı olan Azər Türk Bankda 10,2% azalma qeydə alınıb. Konkret banklar üzrə aparılan analiz göstərir ki, pandemiyanın bankların kredit aktivliyinə təsiri fərqli olub. 2020-ci ildə ölkə iqtisadiyyatına kredit qoyuluşunu azaldan əsas banklar AFB Bank, Bank VTB, Xalqbank, Yapı Kredi Bank və Accessbank olub. Ancaq Kapital Bank , Paşa Bank, Günay Bank və Rabitəbank kredit portfelini əhəmiyyətli dərəcədə artırmağa müvəffəq olublar. Ümumiyyətlə götürdükdə ölkə banklarının yarısının kredit qoyuluşunda artım, yarısında isə azalma qeydə alınıb”.\nSamir Əliyev qeyd edib ki, pandemiya dövründə tətbiq olunan məhdudlaşdırıcı tədbirlər iqtisadi aktivliyi minimuma endirib:\n“Nəticədə bankların iqtisadiyyata töhfəsi daha da məhdudlaşıb, gəlirlərinin azalması səbəbindən əhalinin bank resurlarına çıxışı çətinləşib. Rəsmi statistik məlumatlar və bankların hesabatları devalvasiyanın fəsadlarından yenicə qurtulmuş bank sektorunun yeni çətinliklərlə üzləşdiyini daha dəqiq göstərir. Bu fonda müşahidə olunan tendensiyalardan biri də dollarlaşmanın aşağı düşməsidir. Bunun səbəbi Nazirlər Kabinetinin Koronavirus (COVID-19) pandemiyasının ölkə iqtisadiyyatına mənfi təsirinin azaldılması üçün sahibkarlıq subyektlərinin kreditlərinə dövlət dəstəyinin verilməsi ilə bağlı bir sıra tədbirlər barədə 249 saylı Qərarıdır. Çünki bu Qaydalar sahibkarların banklardan ancaq milli valyutada alacaqları kreditlərə şamil edilir”.


Vaxt.Az - B2B satışlarda edilən səhvlər\n14:08 | 23 oktyabr 2017 | Bazar ertəsi Məqaləyə 717 dəfə baxılıb Şriftin ölçüsü\nİstənilən biznesdə ilk sual – mənə nə faydası olacaq?\nGeyiminizə və görkəminizə fikir verin\nBeş yol uğura aparır\nİdarəçilik təcrübəmdə bəlkə də YÜZLƏRLƏ məhsul və xidmət satmaq istəyən şirkətlərlə görüşlərim olub. Diqqət etmişəm ki, təklif və təqdimat üçün gələn şirkətlərin rahat deyə bilərəm ki, 90 faizi QƏTİYYƏN hazır deyillər görüşə.\nB2B satış sektorunda işləyən satış mütəxəssisləri və rəhbərləri ilə görüşlərdə isə «müştəri savadsızdır», «heç nə bilmirlər», «inkişaf etmək istəmirlər» kimi sözlər eşidirik.\n1. Qarşı tərəfin ehtiyacımı bilmədən, məhsul satmaq. MƏHZ mənə və ya müəyyən firmaya dəqiq nə lazım olduğunu bilmədən, ümumi məhsul satışı etmək olmaz. Bəli, məhsul maraqlıdır, bəli, innovativdir – amma ŞƏXSƏN mənə faydası nə olacaq? Bəlkə, satışa başlamadan öncə mənə imkan verəsiniz ki, mən danışım?\n2. Iş dünyasında zaman qədər dəyərli heç nə yoxdur. Şirkət rəhbərinin kimisə uzun-uzun dinləməyə zamanı olmur. Təqdimatlarınızı qısa və dəqiq etməyə çalışın. Danışığınızda nə qədər çox lazımsız «su və hava» olacaqsa, o qədər diqqət yayınacaq və maraq itəcək.\n3. Danışarkən, pauzaları mmmm, ııııı, eeeee və s. bu kimi səslərlə doldurmayın. 10 dəqiqə «mmmmm» eşitmək çox çətindir və insan özü də fərqində olmadan bir müddət sonra buna son qoymaq istəyir. Nə edir? «Çox maraqlıdır, müzakirə edərik və Sizə cavab verərik» kimi yola vermək taktikaları işə salınır.\n4. Qeyri dəqiq məlumatlar. Əzizlərim. Biznes – rəqəmdir. Konkret rəqəmlərdir. Əgər məhsul ilə əlaqədar rəqəmlər yoxdursa, araya «çox müasir, ən yaxşı, super, dəhşət» kimi sözlər salınır. Heç kim «dəhşət» məhsul almaq istəmir. Iş adamı, rəqəmləri inanır.\n5. Əcaib terminlərin və xarici sözlərin, açıqlama etmədən istifadəsi. Məqsəd nədir – özünüzü çox savadlı və bilikli göstərmək ya qarşınızdakı insan üçün hər şeyi aydın edərək, xidməti satmaq? Son 3 ayda 2 dəfə konsultasiya verdiyim böyük şirkətlərdə şahidi olmuşam. Görüş bitdikdən və gözəl, gələcəkdəki müsbət sözlərdən sonra sahibkar mənə təklikdə «müəllim, nə dediyini başa düşmədim, qəliz sözlərlə danışırdı, mən də pərt olmamaq üçün soruşmadım ki, nədir».\n7. Bir məhsul və ya xidmətin alınması üçün əgər, misal üçün, 3 ƏSAS səbəb və 7 çox ümumi, ikinci dərəcəli səbəb varsa, onları doğru şəkildə, biri birinə qarışdıraraq deməyin. Heç bir biznesmen sizin yerinizə öz beynindəki SİZİN məlumatları sistemləşdirməyəcək. SİZ və ŞƏXSƏN SİZ, məhsulu satan insan, məlumatları sistemləşdirərək təqdim etməyi bacarmalısınız.


Bandırma Onyedi Eylül problemləri\nHörmətli müştərilər Bandırma Onyedi Eylül universitetində 15 nəfər tələbə müəyyən səbəblərdə görə universitetdən xaric edilmişdir.\nXaric edilən tələbələrə tövsiyə edilirki aidiyyatı orqanlara şikayət edib qovulma səbəbini araşdırsınlar.\nMəsələ ilə bağlı belə qərara gəlirikki həmin 15 tələbə onlarda olan TYS sertfikatını saxtalaşdırmışdır.\nBildiririk ki məsələnin şirkətimiz ilə bağlı heç bir əlaqəsi yoxdur və bu məsələyə görə şirkətimiz heç bir məsuliyyət daşımır biz yalnız müqavilədə göstərildiyi imi öz məsləhətlərimizi sizə veririk.\nVə sizin universitetə qəbulunuzdan sonra müqavilədə göstərildiyi kimi heç bir öhdəliyimiz qalmır.\nMəsələ ilə bağlı tələbələr saxta sənəd düzəltdiyini inkar edən tələbələrdən xahiş edirik lazimi orqanlara şikayət etsin.


Şəhid ailələri və Vətən müharibəsi qaziləri ilə iftar süfrəsi arxasında görüş keçirildi - FOTOLAR - DiasporPRESS\n18 Aprel 2022, 14:08\n“Vətən bağı” Sosial Təşəbbüslər İctimai Birliyi və “Avtodetal” Mağazalar Şəbəkəsinin birgə təşkilatçılığı ilə şəhid ailələri və Vətən müharibəsi qaziləri ilə iftar süfrəsi arxasında görüş keçirilib.\nTədbir Azərbaycan Dövlət himninin səsləndirilməsi ilə başlayıb. Sonra şəhidlərin ruhu bir dəqiqəlik sükutla yad edilib.\n“Vətən bağı” STİB-in sədri Emin Tarverdiyev bildirib ki, biz igidlər, qəhrəmanlar yetirən xalqın nümayəndələriyik. Bu xalq öz böyüklüyünü İkinci Qarabağ savaşı zamanı bir daha göstərdi. Ali Baş Komandan İlham Əliyevin ətrafında yumruq kimi birləşərək düşməni məhv etdi. Qəhrəman övladlarımız öz canları, qanları ilə torpaqlarımızı işğaldan azad edərək Zəfər salnaməsi yazdılar. Bu gün bu süfrə arxasında oturanlar – şəhid ataları və anaları, qazilər, biz sizə bir ömür qələbə sevinci borcluyuq. Bu gün də bura yığışmaqda məqsədimiz ondan ibarətdir ki, biləsiniz, biz daim sizin yanınızdayıq.\n“Avtodetal” Mağazalar Şəbəkəsinin nümayəndəsi Vüsal Şirməmmədov bildirib ki, o bugünkü tədbirə tək gəlməyib:\n“Çalışdığımız mağazalar şəbəkəsində Qarabağ müharibəsində qazi olmuş əməkdaşlarımızla gəlmişik. Şəhid ailələri və Vətən uğrunda qazi olmuş şəxslər bizim qürur mənbəyimizdir. Çox sevincliyik ki, bu gün bizə qələbə sevinci bəxş edənlərlə, onların ailə üzvləri ilə bir masada əyləşmişik. İnşallah, bundan sonra da “Avtodetal” Mağazalar Şəbəkəsi “Vətən bağı” STİB ilə birgə bu cür tədbirlər təşkil edəcək. Tez-tez bir yerə toplaşacağıq”.\nAlmaniya-Azərbaycan Dostluq cəmiyyətinin sədri Naibə Hacıyeva, “Vətən naminə” Şəhid Ailələrinə Dəstək İctimai Birliyinin sədri, şəhid anası Tünzalə Abduləlimova, şəhid ataları Rəfael Rəfiyev, Azad Şükürlü, şəhid qardaşı Şahin Məmmədov, İSBAM sədri Samir Adıgözəlli, DGTYB-nin sədri Əkbər Qoşalı, “Qafqaz Media” İB sədri Hacı Azadə Taleh, jurnalistlərdən Nuranə Gülər və Səbuhi Qafarov, Xətai Rayon İcra Hakimiyyətinin nümayəndəsi, qazi Anar Məmmədov, aktyor Bayram Mürsəlov çıxış edərək tədbir təşkilatçılarına təşəkkür ediblər.\nTədbirdə “Nəqşicahan” muğam qrupu və gənc xanəndə İsmayıl Hacıyev tərəfindən müxtəlif vətənpərvərlik ruhunda mahnılar ifa edilib.\nTədbirin sonunda Milli Məclisin deputatı Jalə Əhmədova, gənc heykəltaraş Tamerlan Mirzəliyev, “Qafqaz Media” İctimai Birliyinin sədri Hacı Azadə Taleh və “Avtodetal” Mağazalar Şəbəkəsinin komandası “Vətən bağı” STİB tərəfindən müxtəlif nominasiyalar üzrə fəxri fərmanlarla təltif ediliblər.


Günün xəbərləri Archives - "Qafqaz Xəbər" qəzeti - qafqazxeber.az\nAzərbaycanda indiyədək koronavirus infeksiyasına yoluxanların və infeksiyadan sağalanların sayı açıqlanıb. “Report” xəbər verir ki, bu barədə Nazirlər Kabineti yanında Operativ Qərargah məlumat yayıb. Hazırkı dövrədək Ətraflı →\nAzərbaycan Respublikasında 257 yeni koronavirus infeksiyasına yoluxma faktı qeydə alınmış, 202 nəfər müalicə olunaraq sağalmış və evə buraxılmışdır. Bu barədə Azərbaycan Respublikası Nazirlər Kabineti yanında Ətraflı →\nNazirlər Kabinetinin ötən gün qəbul etdiyi “Xüsusi karantin rejimində tənəffüs yollarını qoruyan fərdi vasitələrdən istifadə tələbləri barədə” qərarda maska taxmağın məcburi olduğu yerlər açıqlanıb. Qafqazxeber.az xəbər Ətraflı →\nSual qəribə gəlməsin və cavab verməyə də tələsməyək. … 1971-ci il. İran şahı Məhəmməd Rza Pəhləvi bütün dünyanı heyrətləndirmək qərarına gəlir. O, ilan mələyən susuz Ətraflı →\nTam orta təhsil səviyyəsi üzrə ümumtəhsil müəssisələrində təhsilalanların yekun qiymətləndirilməsinin (attestasiyasının) aparılması məqsədilə keçirilən buraxılış imtahanları 2020-ci ildə də 2019-cu ildə olduğu kimi Azərbaycan (rus, Ətraflı →\nBakı, Sumqayıt, Gəncə, Lənkəran şəhərləri və Abşeron rayonu üzrə restoran, kafe, çay evlərində, eləcə də bütün ictimai iaşə məkanlarında müştərilərə yerində xidmət saatları uzadılır. Bu Ətraflı →\nAzərbaycanda 230 yeni koronavirus infeksiyasına yoluxma faktı qeydə alınıb, 103 nəfər müalicə olunaraq sağalıb və evə buraxılıb. Bu barədə Nazirlər Kabineti yanında Operativ Qərargah məlumat Ətraflı →\nÖtən müddət ərzində yeni növ koronavirus (COVID-19) infeksiyasının ölkə ərazisində geniş yayılmasının qarşısının alınması istiqamətində effektiv tədbirlər həyata keçirilmiş və infeksiyanın yayılması nəzərət altına alınmışdır. Ətraflı →\nAzərbaycanın Baş Naziri Əli Əsədov xüsusi karantin rejimində tənəffüs yollarını qoruyan fərdi vasitələrdən istifadə tələbləri barədə qərar imzalayıb. Bu barədə “Report”a Nazirlər Kabinetindən məlumat verilib. Ətraflı →\nYeni növ koronavirus (COVID-19) infeksiyasına qarşı mübarizə tədbirləri çərçivəsində www.koronavirusinfo.az saytında “Qaydalar hamı üçün eynidir” sistemi yaradılıb. “Report” xəbər verir ki, layihənin məqsədi pandemiya dövründə xüsusi sanitar rejimi Ətraflı →\nAzərbaycanın dövlət sərhədinin bağlanması müddəti iyunun 15-dək uzadılır. “Report” xəbər verir ki, bu barədə Nazirlər Kabineti yanında Operativ Qərargah məlumat yayıb. Bildirilib ki, yeni növ koronavirus (COVID-19) Ətraflı →\n“…Anladılar ki, iqtisadiyyatın daha da çökməsi hakimiyyətdə olan siyasi təşkilatların sonunu gətirəcək” İqtidadçı ekspert Natiq Cəfərli koronavirusla mübarizə məsələsində demokratik dəyərlərin necə rol oynaması barədə Ətraflı →\nİyunun 1-dən 5-dək Azərbaycanda müəllimlərin iş yerinin dəyişdirilməsi müsabiqəsinə elektron sənəd qəbulu keçiriləcək. Qaynarinfo xəbər verir ki, yerdəyişmə müsabiqəsində dövlət ümumi təhsil müəssisələrində müddətsiz müqavilə əsasında Ətraflı →\nAzərbaycanda 191 yeni koronavirus infeksiyasına yoluxma faktı qeydə alınıb, 125 nəfər müalicə olunaraq sağalıb və evə buraxılıb. Nazirlər Kabineti yanında Operativ Qərargahdan verilən məlumata görə, Ətraflı →\n“Mədəniyyət” və “ARB Günəş” kanallarında yayımlanan “Dərs vaxtı” verilişinin və mayın 29-u üçün nəzərdə tutulan cədvəli açıqlanıb. Open.az xəbər verir ki, Təhsil Nazirliyi dərs cədvəlinə Ətraflı →\n“Bu gün koronavirusla əlaqəli böyük dalğadan keçmiş kimiyik. Bunun ikinci və ya üçüncü dalğasının olmasını sonrakı müddətdə geriyə baxdığımızda görə bilərik. Bu gün üçün əsas Ətraflı →\nŞirvan Polis Şöbəsinin (ŞPŞ) əməkdaşları Şirvan sakini, 1993-cü il təvəllüdlü Məmmədli Ayşən Hafiz qızının şikayəti əsasında əvvəllər qeyri-rəsmi nikahda yaşadığı Şirvan sakini, 1957-ci il təvəllüdlü Ətraflı →\nCIF bazisi üzrə İtaliyanın Auqusta limanı şərtləri ilə Azərbaycanın yüngül neftinin qiyməti mayın 27-də 35,13 dollar/barel təşkil edib ki, bu da əvvəlki göstəricidən 0,87 dollar/barel Ətraflı →\nBu il ali və orta ixtisas təhsili müəssisələrinin bəzi xüsusi qabiliyyət tələb edən ixtisaslarına qəbul olmaq üçün qabiliyyət imtahanları keçirilməyəcək. Dövlət İmtahan Mərkəzindən “Report”a verilən Ətraflı →\nBu gün Şərqdə ilk demokratik respublikanın – Azərbaycan Xalq Cümhuriyyətinin yaranmasının 102 ili tamam olur. 102 il öncə vətənpərvər Azərbaycan ziyalıları yoxdan bir dövlət qurublar. Ətraflı →\nDünyada bir gün ərzində koronavirus infeksiyası qurbanlarının sayı 5,5 min nəfərdən çox artıb. “Report” xəbər verir ki, bu barədə Ümumdünya Səhiyyə Təşkilatı (ÜST) məlumat yayıb. Təşkilatın Ətraflı →\nAzərbaycanda 28 May – Respublika Günü qeyd olunur. Uzun bir dövr ərzində Azərbaycan Rusiyanın müstəmləkəsi olub. Ancaq Azərbaycan xalqı həmişə azadlığa, müstəqilliyə qovuşmaq üçün mübarizələr Ətraflı →\nAzərbaycan Respublikasında 165 yeni koronavirus infeksiyasına yoluxma faktı qeydə alınmış, 78 nəfər müalicə olunaraq sağalıb və evə buraxılıb. Qafqazxeber.az Operativ Qərargaha istinadən xəbər verir ki, Ətraflı →\nHİT.Az “Təmiz Dünya” İctimai Birliyinin rəhbəri Mehriban Zeynalova ilə müsahibəni təqdim edir: – Mehriban xanım, qadınların hüququnu müdafiə edən, problemlərini həll etməyə çalışan Mehriban xanımın Ətraflı →\nBu il Azərbaycanda Məhərrəm ayı Miladi təqvimi ilə avqustda başlayacaq. HİT.Az-ın xəbərinə görə, Qafqaz Müsəlmanları İdarəsinin (QMİ) əməkdaşı Vüsal Cahangiri Lent.az-a bildirib ki, bu il Ətraflı →\nBakı Dövlət Universitetinin Elmi Kitabxanasının “Elmi biblioqrafiya və informasiya” şöbəsinin müdiri Zülfünaz Həsənova 81 yaşında vəfat edib. Z.Həsənova 53 il bu vəzifədə çalışıb. Bununla bağlı Ətraflı →\nPandemiya səbəbindən martın 3-dən ölkəmizdə təhsil müəssisələrinin fəaliyyəti dayandırılıb. Artıq dərs ilinin başa çatmasına bir neçə gün qalıb.Bu müddət ərzində tələbələri maraqlandıran əsas bir məsələ Ətraflı →\nAzərbaycanda koronavirus pandemiyasına görə tətbiq edilən xüsusi karantin qaydalarını pozduğu üçün barəsində protokol tərtib edilən şəxslərə cərimənin məcburi ödənilməsi prosesinə başlanılıb. Qafqazinfo-nun verdiyi xəbərə görə, Ətraflı →\nAzərbaycan Respublikasında 132 yeni koronavirus infeksiyasına yoluxma faktı qeydə alınıb. Bu barədə Nazirlər Kabineti yanında Operativ Qərargah məlumat yayıb. Hazırkı dövrədək ölkəmizdə 4403 nəfərin koronavirus Ətraflı →


“Dini dəyərlərin təbliği düzgün aparılmalıdır” -\n“Dini dəyərlərin təbliği düzgün aparılmalıdır” - Gündüz İsmayılov\n10:40 13 May 2019 Oxunub : 1440\nAzərbaycan Respublikası Səhiyyə Nazirliyi və Dini Qurumlarla İş üzrə Dövlət Komitəsinin birgə təşkilatçılığı ilə dini ekstremizm və radikalizmlə mübarizəyə həsr olunmuş seminar-müşavirə keçirilib.\nKomitədən Azvision.az -a verilən məlumata görə, DQİDK, Bakı Baş Səhiyyə İdarəsi, eləcə də Baş İdarənin tabeliyində olan tibb müəəssiələrinin rəhbərlərinin iştirak etdiyi tədbiri giriş sözü ilə açan Dövlət Komitəsinin sədr müavini Səyavuş Heydərov qeyd edib ki, bu kimi tədbirlərin keçirilməsində əsas məqsəd dini radikalizmlə mübarizə sahəsində maarifləndirmə işinin aparılmasından ibarətdir. Xaricdəki bəzi dairələr tərəfindən İslamın terrorla eyniləşdirildiyini diqqətə çatdıran DQİDK sədrinin müavini vurğulayıb ki, Yaxın Şərq ölkələrində gedən proseslər İslamı gözdən salmaq istəyən qüvvələrin məkrli siyasətinin nəticəsidir.\nDünyada qlobal təhlükəsizlik problemlərinin əsasını dini və etnik zəmindəki münaqişələrin təşkil etdiyini bildirən sədr müavini respublikamızda dinlərarası və millətlərarası münaqişələrin baş vermədiyini bildirib. S.Heydərov Prezident İlham Əliyevin rəhbərliyi ilə Azərbaycanda ictimai-siyasi sabitliyin mövcud olduğunu diqqətə çatdırıb. Onun sözlərinə görə, ölkəmiz sabitlik, tolerantlıq və multikulturalizm nümunəsidir. O, Bakıda keçirilən mədəniyyətlərarası və humanitar forumların əhəmiyyətindən də danışıb, bunu ölkəmizin, xüsusilə dövlətimizin başçısının dinlərarası və sivilizasiyalararası dialoqa verdiyi töhfənin təzahürü kimi qiymətləndirib. Dini radikalizmlə mübarizədə hər kəsi ayıq-sayıq olmağa çağıran DQİDK-nın sədr müavini deyib ki, dini ekstremizm və radikalizmlə mübarizə ümumxalq işinə çevrilməlidir.\nDini ekstremizmin sosial və ictimai zərərləri, eləcə də dini radikalizmə qarşı mübarizə tədbirləri haqqında da məlumat verən sədr müavini qeyd edib ki, radikal dini cərəyanların yayılması cəhdlərinin qarşısının alınması üçün milli-mənəvi, xüsusilə dini dəyərlərin təbliği düzgün aparılmalıdır. G.İsmayılov bildirib ki, müasir cəmiyyətdə dini dəyərlərin düzgün təbliğində, dini radikalizmə qarşı mübarizədə maarifçilik əsas silahdır. Dini radikalizmin yaranma səbəbləri və onun fəsadlarından da bəhs edən sədr müavini deyib ki, bəzi qruplar sülh və əmin-amanlıq dini olan İslamı siyasiləşdirərək, qarşıdurma yaratmaqla onu gözdən salmağa yönələn siyasət həyata keçirirlər. Qeyd edək ki, tədbirdə Dövlət Komitəsinin sifarişi ilə hazırlanmış “Şəhadət” sənədli filmi nümayiş etdirilib.\nTeqlər: Din İslam Səhiyyə


İlqar Əliyevin analoqu olmayan sxemi: heyrətamiz təfərrüatlar... Yeni Sabah\n25 Apr 2021 19:49\nİlqar Əliyevin analoqu olmayan sxemi: heyrətamiz təfərrüatlar...\nBakı Ağır Cinayətlər Məhkəməsi dələduzluqda ittiham olunan Bakı şəhər sakini 41 yaşlı İlqar Əliyevin cinayət işinə baxır. Ççoxsaylı dələduzluq işlərinin hakimlərin masası üzərində yığılıb qaldığı indiki zəmanədə İ.Əliyevin qurduğu dələduzluq sxemini doğrudan da analoqu olmayan adlandırmaq olar-o, başqalarının avtomobillərini “hərracdan ucuz qiymətə aldığı” avtomobillər kimi təqdim edərək onları öz qurbanına satacağına inandırıb.\nYenisabah.az xəbər verir ki, özünü işgüzar şəxs kimi təqdim edən İlqar Əliyev tanışı Sənan Osmanovu inandırıb ki, müxtəlif banklarda kredit ödənişi edilmədiyindən girovda saxlanılan, hərrac vasitəsilə satışı təşkil olunan avtomobilləri bazar qiymətindən aşağı qiymətə alınmasını təşkil edə bilər. Və onu əmin edib ki, həmin avtomobilləri daha sonra bazar qiymətinə satmaqla sanballı gəlir əldə etmək mümkündür. Görünür asan yolla varlanmağa meyl göstərən Sənan Osmanov da bu vədlərə inanıb, nəticədə İlqar Əliyev onun cəmi 169 min manat pulunu dələduzluq yolu ilə ələ keçirib.\n“Dedi nə qədər ucuz avtomobil çıxara bilsən hamısını alacam...”\nTəqsirləndirilən İlqar Əliyev ona elan olunmuş ittihamla özünü təqsirli bilməyib. Sənan Osmanovu dostu Sahib Quliyevin vasitəsilə tanıdığını, onunla ilk dəfə 2018-ci ildə görüşdüyünü deyir. Bildirir ki, söhbət əsnasında Sənan “Ram servis” MMC-də avtomobillərin icarəsi ilə məşğul olduğunu ona deyib: “Tanışlıq zamanı Sənana əvvəllər hərrac komitəsində işlədiyimi, işdən çıxsam da hərrac yolu ilə avtomobil ala biləcəyimi söylədim. Sənan da “nə qədər ucuz avtomobil çıxara bilsən hamısını alacam” dedi”.\nTəqsirləndirilən şəxsin ifadəsinə görə, “Qış parkı”nın dayanacağında banklara məxsus çoxlu sayda avtomobillərin hərraca çıxarılacağını, hər bir avtomobili bazar qiymətindən 40 faiz ucuz qiymətə təşkil edə biləcəyini Sənana deyib.\nBaşqalarının avtomobilini göstərib və pul alıb\n“Bir yerdə avtomobillərə baxmağa getdik. Sənan avtomobillərə baxıb bir neçəsini bəyəndi. Üç ədəd “Toyota Gamry” markalı avtomobilin yaxın günlərdə hərraca çıxarılacağını söylədim. Üç avtomobili ümumilikdə 84 min manata təklif etdim. Razılaşdıq. Dedim ki, avtomobillər hərraca çıxarılanda xəbər edəcəm”,-o bildirir.\nHəmin gündən etibarən İlqar Sənanla tez-tez telefon əlaqəsi saxlayıb. Hətta ilkin olaraq Sənandan 10 min dollar, bir həftə sonrasa 37 min dollar alıb: “Sənana zəng vurub dedim ki, mənə 5 min dollar lazımdı. O da göndərdi. Sənandan götürdüyüm pulları özümdə saxlamışdım. Təxminən 20 gün sonra dostlarımla restoranda yemək yeyərkən Sənan yanımıza gəldi, Sahiblə məni otaqdan çölə çağırdı və pullarını tələb etdi. Dedim səbrli ol, bizdən asılı olmayan səbəbdən iş gecikir”.\n“Dedim daha sənə borcum qalmayıb, görüşmək istəmirəm...”\nİ.Əliyevin dediklərinə inansaq, ertəsi gün 50 min manat tanışı Mustafadan, iki gün sonrasa 26 min manat tanışı Eldənizdən Sənan Osmanova pul göndərib. Həmin şəxslər pulu S.Osmanova çatdırıblar. Bundan sonra S.Osmanovla əlaqə saxlamayıb: “Mustafaya dedim ki, Sənandan ehtiyat edirəm, apar bu pulu ona ver, yerdə qalanını da iki gün sonra göndərəcəyəm”.\nTəqsirləndirilən şəxsin ifadəsinə görə, S.Quliyev onun mobil telefonuna zəng vuraraq 100 min manat pul tələb edib. Deyib ki, sənə verdiyim pula görə avtomobil satmışam, faizə pul götürmüşəm: “Dedim sənə borcum qalmayıb, səninlə görüşmək istəmirəm. Ona 5500 manat borcum qalmışdı”.\nZərərçəkmiş İlqar Əliyevə necə ürcah olub?\n“Ram servis” MMC-də işləyən zərərçəkmiş Sənan Osmanov isə ifadəsində Sahib Quliyevlə birgə hərbi xidmətdə olduğunu, əsgərlikdən sonra da münasibət saxladıqlarını deyib. Növbəti dəfə 2018-ci ilin yanvarında S.Quliyev ona zəng vuraraq dostu İlqar Əliyevin hərrac komitəsində işlədiyini, satışda sərfəli qiymətə avtomobillərin olduğunu deyib.\nZərərçəkənin ifadəsindən: “Rentakarın balansındakı avtomobillərin sayını çoxaltmaq üçün Sahibin təklifi diqqətimi çəkdi. Dedim ki, İlqarı mənimlə tanış elə. Görüşəndə İlqar dedi ki, hərrac komitəsində işləyir. Komitənin hərracında 300 ədəd müxtəlif markalı avtomobil var, bazar qiymətindən aşağı qiymətə hərrac yolu ilə satılacaq. Avtomobillərin adlarını sadaladı. Dedi ki, hamısı “Qış parkı”nın yeraltı dayanacağındadır. Ertəsi gün həmin yerə getdik. Cərimə meydançasında çoxlu sayda maşın vardı”.\n“Qış parkı”ının dayanacağında maşınlara baxıb və bəyənib\nZərərçəkmiş deyir ki, avtomobillərə baxan zaman mühafizəçi onlara yaxınlaşaraq burada nə işləri olduğunu soruşub. O da öz növbəsində “bizi İlqar Əliyev maşınlara baxmağa yollayıb” deyib. Həmin mühafizəçi də maşınlara rahat baxılması üçün onlara şərait yaradıb. S.Osmanov özlüyündə düşünüb ki, yəqin mühafizəçi İ.Əliyevi yaxından tanıyır: “Maşınlara baxdıqdan sonra İlqara zəng vurub dedim ki, avtomobillərin səkkiz ədədini almaq istəyirəm. Dəyərini soruşanda dedi ki, sabah “Hidayətoğlu” hərrac komissiyasına gələrsən, orada avtomobillərin dəyərini çıxarıb sənə verərəm”.\nİ.Əliyev bütün bu işlərin görülməsi üçün ilkin olaraq beh kimi 10 min dollar istəyib. S.Osmanov da onunla razılaşıb. İlqar “Mercedes S 500” markalı avtomobili 100, “Lexus-570” markalı avtomobili 65, 5 ədəd “Toyota Gamry” markalı avtomobilin hər birini 30 minə, “Grand Gherokee” markalı avtomobili isə 26 minə təklif edib.\n“Dedi 100 min əvvəlcədən ver...”\nZərəçəkən deyir: “Ümumilikdə məndən 341 min manat pul istədi. Dedi, pulun 100 min manatını əvvəlcədən ver, qalanlarını da avtomobillər sənin adına keçiriləndə verərsən. İlqarın təklif etdiyi avtomobillərin bazar qiymətindən aşağı olduğunu görüb razılaşdım. Həmin gün ona beh olaraq 10 min dollar (17 min manat) verdim. Pulu Sahibin yanında sayıb cibinə qoydu”.\nZərərçəkmişin ifadəsinə görə, İlqar pulu sayıb cibinə qoyandan sonra deyib ki, narahat olma, hərracda onun yaxın adamları iştirak edəcək, ilkin sənədləşmə bitəndə avtomobillər onun (Sənan Osmanovun) adına rəsmiləşdiriləcək. Bir neçə gün sonra İ.Əliyev əlavə olaraq sənədləşmə işləri üçün 50 min manat pul istəyib: “Sahiblə birgə İlqarla görüşdük, maşında ona 50 min manat pul verdim. İlqar dedi ki, artıq sənədləşmə işlərinə başlanılıb”.\nBir neçə dəfə S.Osmanovdan pul alan İ.Əliyev sonradan müxtəlif bəhanələr gətirərək onunla görüşməkdən yayınıb, zərərçəkmişin telefonlarına cavab verməyib. S.Osmanov pulunu geri istədikdə yaxın vaxtlarda düzələcəyini deyib.\n“Bu barədə Sahibə danışdım. Sahib qardaşı Mustafanın vasitəsi ilə İlqardan 26 min alıb mənə qaytardı. Qalan pulu da qaytaracağına söz verdi”,-o bildirir.\n“Mercedes S500” əslində kimin idi...\nƏn maraqlısı odur ki, İ.Əliyev S.Osmanova hərracdan “Mercedes S 500“ markalı avtomobil çıxartdığını, avtomobili ona 110 minə sata biləcəyini, ilkin olaraq 37 min dollar verməli olacağını deyib. Onunla razılaşan S.Osmanov “Məkan” restoranında İlqara 37 min dollar verib. İlqar da deyib ki, iki günəcən “Mercedes”in sənədlərini Sənana təqdim edəcək. İnandırıb ki, o biri maşınların da sənədləri hazırlanır, həmin maşınların da Sənana satılması işini gəll edəcək. İki gün sonra isə məlum olub ki, Sənan Osmanovun İlqar Əliyevdən aldığı avtomobilin üzərində GPS var, avtomobil əslində “City” avtomobil icarəsi şirkəti üzərindən İlqara verilib, Sərxan adlı şəxsə məxsusdur. “Sərxan avtomobilin bütün sənədlərini gətirdikdən sonra maşını ona təhvil verdim”,-zərərçəkən deyir.\nBaşqa sözlə, İlqar Əliyevin qurduğu dələduzluq sxeminə əsasən o, avtomobil kirayə verən (Rent a Car) şirkətdən götürdüyü avtomobili “hərracdan ucuz qiymətə alınan avtomobil” kimi təqdim edərək onu Sənan Osmanova satıb.\nZərərçəkmiş ifadəsinin davamında İ.Əliyevə verdiyi pulların bir hissəsini adını çəkmək istəmədiyi tanışlarından aldığını deyib. Yəni bu işdə zərərçəkən təkcə o deyil...\nMəhkəmə prosesi davam edir./Virtualaz.org\nİlqar Əliyevin analoqu olmayan\nŞəmkirdə DƏHŞƏT! Dayısını qətlə yetirdi\nRusiyada erməni rəis müavini güllələndi\nBakıda genişmiqyaslı əməliyyat: Polis narkotacirlərə göz açmağa imkan vermədi - Video\nAzərbaycanda dəhşət! Gənc qız sevgilisini yataqda bıçaqladı\nMəhkəmədən qaçan şəxs yarım saat sonra tutuldu\nProkurorluq toydakı dava haqda açıqlama yaydı\nArvadını boğub öldürdü: Bərdədə kriminal\n25 İyl 2021 20:52\n25 İyl 2021 18:06\n25 İyl 2021 15:19\nPandemiyadan sonra YENİ DÜNYA: “Daha təhlükəli olacaq“ - PROQNOZ\nQardaş ölkədə koronavirusla bağlı son VƏZİYYƏT - Daha 63 nəfər öldü\nİmtahandan kəsilən şagirdin çıxış yolları nələrdir? - Təhsil eksperti DİM ilə bağlı qanunda boşluqlardan yazdı\nQonşu ölkədə DƏHŞƏT - Ölənlərin sayı rekord həddə çatdı\nMingəçevirdə itkin düşən yeniyetmə tapıldı\nTibb işçilərinin əməkhaqları ilə bağlı yeni QƏRAR\nCirə çayının möcüzələr ilə dolu FAYDALARI\n30 nəfər toya buraxılmadı, şadlıq evinin sahibi cərimələndi - Samuxda\nHulusi Akarın təyyarəsi təcili ENİŞ ETDİ\nişğaldan azad edilmiş ərazilərdə daha 541 PHS və 140 mina AŞKARLANDI - FOTO\nBu məkanlarda COVID-19 pasportu tələb olunmayacaq\nAzərbaycana bu məhsulların idxalı DAYANDIRILDI\nNəzakət Mehdiyeva MİQ iştirakçılarını AŞAĞILADI: “Yaxşı ki, kəsilirlər“ - SƏS YAZISI\nBakı-Sumqayıt qatarında problem yarandı\n“Qarabağ“ın sabiq hücumçusu karyerasını bitirdi\nSürücülərə MÜRACİƏT: EHTİYATLI OLUN!\nDİQQƏT! Bu yerlərdə COVID pasportu tələb olunacaq - TAM SİYAHI\n“Korrupsiyaya Son” qəzetinin redaktoru və həmkarı vəzifəli şəxslərdən pul tələb EDİBLƏR\nSəfir Ermənistan-Azərbaycan sərhədinə getdi\nMingəçevirdə 13 yaşlı uşaq itkin düşdü - FOTO\nŞoyqu Ermənistanın müdafiə nazirinə ZƏNG ETDİ\nErmənilərin yalanı ifşa olundu\nGünel Zeynalovadan şəxsi həyatı ilə bağlı AÇIQLAMA\nAzərbaycanda daha bir 15 yaşlı qız özündən böyük oğlanla EVLƏNDİRİLDİ\nLaçın dəhlizi, Xocavənd və Naxçıvan... – Müdafiə Nazirliyindən yeni açıqlama\nSərt karantin qapıda: Operativ Qərargahdan AÇIQLAMA\nAllahşükür Ərdoğanın müşavirini məhkəmə ilə hədələdi: “Bunu hardan götürmüsən?”


Ermənilərin xarabazara çevirdiyi Karxuluya yeni həyat verək!\nVətən müharibəsində müzəffər Ordumuzun işğaldan, düşmən əsarətindən azad etdiyi kəndlərdən biri də Cəbrayıl rayonunun Karxulu kəndidir. İşğal nəticəsində kənd tamamilə dağıdılaraq xarabazara çevrilib. Kənddəki bütün tikililər, hətta kəhrizlər və qədim kurqanlar da vəhşicəsinə dağıdılıb, bir dənə belə salamat bina qalmayıb.\nKarxulu toponiminin mənşəyi haqqında müxtəlif mülahizələr mövcuddur. Karxulu sözünün mənşəyi qədim türk mənbələrinə görə, karqu, karxu sözündən götürülüb: gözətçi məntəqəsi, qala, mühafizə olunan yer deməkdir. Kəndin bu adla adlandırılması ilkin ehtimallara görə, ərazisindəki hündür təpə ilə bağlıdır.\nBu kəndin yaranması haqqında belə bir rəvayət də söylənilir: Keçmiş zamanlarda Cəbrayıl atanın Henisa adlı qızı var imiş. Hamilə olan Henisanın əri bədbəxt hadisə nəticəsində qayadan yıxılaraq dünyasını dəyişir. Dünyaya gələn nəvələrinə Cəbrayıl ata köməyə, kara gələn, işə yarayan, təsir edən anlamını verən “Kar” və hökmü keçən mənasını verən “Xulu” adlarını qoyur. Kar və Xulu böyüyüb çox məşhur oxatan, ovçu olurlar. Onlar o qədər mahir oxatan olublar ki, göydə uçan quşu belə gözündən vurublar. Qardaşlar əsasən maral ovu ilə məşğul olublar.\nBir gün iki qardaş səhər tezdən ova gedərkən, kimin daha çox maral ovlamasına görə mərcə girirlər. Qardaşlardan böyüyü olan Kar ovladığı maralın dərisini geyinir və pusquda durur.\nSəhərin ayaz havasının təsirindən yorğun olan Karı yuxu tutur. Bu zaman yaxınlıqdan keçən Xulu maralı görür və fürsəti əldən verməyərək onu oxla vurur. Yaxınlaşdıqda görür ki, oxla vurub öldürdüyü maral deyil, öz doğma qardaşıdır.\nQardaşının qan içində öldüyünü görən Xulu dözə bilmir, oxlardan birini götürüb zərblə ürəyinə vuraraq özünə qəsd edir. Cəbrayıl atanın digər övladları onları öldükləri yerdə dəfn edirlər və ailə üzvlərindən bir neçəsi öz yaxınları ilə həmin yerdə yurd salır və qardaşların adını yaşatmaq üçün obaya Karxulu adını verirlər.\nKarxulu kəndi əvvəlcə köhnə yurdda yerləşib. Köhnə yurdun ərazisi tədqiq olunmamış çoxlu sayda maddi-mədəniyyət abidələri ilə zəngin idi. Tarixi ən qədim yüzilliklərə gedib çıxan tunc dövrünə aid Karxulu kurqanları və köhnə yurddakı qədim qəbiristanlıq bu yerin çox qədim yaşayış məskənlərindən biri olduğunu sübut edir.\nZəhmətkeş kənd camaatı əsasən taxılçılıq, baramaçılıq, üzümçülük, maldarlıq, bostançılıq, meyvəçilik və heyvandarlıqla məşğul olurdu.\n1993-ci ildə Karxulu kəndi Ermənistan silahlı qüvvələri tərəfindən işğal edilmişdi. 4 oktyabr 2020-ci il tarixində Azərbaycan Silahlı Qüvvələri tərəfindən işğaldan azad edilib. Bunu böyük sevinclə qarşılayan Karxulu kəndinin sakinləri öz doğma yurdlarına qayıdacaqları günü səbirsizliklə gözləyirlər. Lakin bunun reallaşması üçün ilk növbədə ərazilər minalardan təmizlənməli, dağıdılmış evlər, tikililər bərpa olunmalıdır. Bu isə böyük vəsait tələb edir. İşğala məruz qalan digər yüzlərlə kəndimiz kimi Karxulu kəndi də tamamilə dağıdıldığından sıfırdan bərpa olunmalı, yenidən qurulmalıdır.\nMüzəffər Ordumuzun Vətən müharibəsində möhtəşəm qələbəsindən sonra Qarabağ yeni mərhələyə - dirçəliş mərhələsinə qədəm qoyub. İşğala məruz qalmış digər yaşayış məntəqələrimiz kimi Karxulu kəndinin də bərpa edilməsi nəzərdə tutulur. Qarabağ Dirçəliş Fonduna ianə etməklə siz də bu işə öz töhfənizi verə bilərsiniz. Fonda ianələrin köçürülməsi imkanları haqqında daha ətraflı məlumatı https://qdf.gov.az/iane-et/ linkinə daxil olaraq əldə etmək mümkündür.\nİanə edək, doğma Karxulu kəndinə yeni həyat verək, Qarabağımızı birlikdə dirçəldək!


Rəsmi Bakı Sarkisyanın cavabını verdi | Bizimxeber\n17 Fevral 2014 / 17:16 / Baxış sayı: 34\nErmənistan rəhbərliyinin Azərbaycana qarşı ittiham irəli sürməyə mənəvi haqqı yoxdur\nAzərbaycan xalqına qarşı ağır müharibə cinayətlərini və etnik təmizləmə əməllərini törətmiş, Xocalı soyqırımının hazırlanmasında və həyata keçirilməsində bilavasitə iştirak etmiş Ermənistan rəhbərliyinin sülh, mənəvi və əxlaqi dəyərlərdən danışması riyakarlığın ən ifrat nümunəsidir.\nBu barədə FaktXəbər-ə XİN-nin mətbuat xidmətinin rəhbəri Elman Abdullayevin Ermənistan prezidentinin fevralın 15-dəki çıxışına dair açıqlamasını şərh edərkən bildirib.\nXİN rəsmisi deyib ki, Ermənistan ərazisində yaşamış bütün xalqlara, xüsusilə köklü azərbaycanlılara və eləcə də işğal olunmuş ərazilərdə Azərbaycan əhalisinə qarşı qanlı təmizləmə törətmiş Ermənistan rəhbərliyinin Azərbaycana qarşı ittiham irəli sürməyə mənəvi haqqı belə yoxdur: ” Məgər Azərbaycan və erməni xalqlarının “etnik uyğunsuzluğu”ndan danışan Serj Sarkisyan və onun sələfi Robert Köçəryan deyildimi? Həmin Serj Sarkisyan deyilmi, öz ölkəsinin gəncləri qarşısında çıxış edərək, xülyalarda yaşayan “Böyük Ermənistan” yaratmaq üçün onları qonşu dövlətlərin ərazilərinə göz dikməyə və gələcəkdə daha böyük və qanlı müharibələrə təhrik edən? Bu irqçi və digər xalqlara və millətlərə nifrət siyasətinin nəticəsidir ki, Ermənistan mono-etnik dövlətə çevrilib. “Azadlıq” və “patriotirzm”dən dəm vuran Ermənistan rəhbərliyinin öz xalqına rəftarının və münasibətinin dəfələrlə şahidi olmuşuq.”\nOnun sözlərinə görə, Ermənistanın ictimai xadimlərinin dediyi kimi erməni xalqına qarşı “ağ soyqırım” törədən Ermənistan rəhbərliyi yüz minlərlə Ermənistan vətəndaşının ölkədən didərgin düşməsinə və digər ölkələrdə rəzalət halında qanunsuz miqrant kimi yaşamaq həyata məhkum edilməsinə görə bilavasitə məsuliyyət daşıyır. Populizm və yalan dolu şüarlarla çıxış edən, xalqın fikrini kəskin ölkədaxili problemlərdən yayındırmağa çalışan Serj Sarkisyanın anti-Azərbaycan və irqçi təfəkkürlü fikirlərinin əvəzinə əhalisinin 40 faizindən artığı yoxsulluğun ən aşağı həddində yaşayan Ermənistanın fəlakət astanasında olmasına aydınlıq gətirməyə çalışması daha faydalı olardı.\nXİN rəsmisi vurğulayıb: “Ermənistandan fərqli olaraq, Azərbaycan xalqı əsrlərdən bəri formalaşmış və fəxarət mənbəyi olan öz çoxmədəniyyətlilik və tolerantlıq xüsusiyyətlərini qoruyub saxlamış və Azərbaycan bu gün dünyada tolerantlıq nümunəsi kimi qəbul olunur. Azərbaycanda bir çox millətlərin, o cümlədən ermənilərin yaşaması və müasir Azərbaycanın inkişafından tamhüquqlu vətəndaş olaraq, faydalanmaları Azərbaycan xalqının yüksək mənəvi xüsusiyyətlərindən xəbər verir. Amma Serj Sarkisyan unutmamalıdır ki, Azərbaycan dövləti onun ərazisində ikinci bir erməni dövlətinin yaradılmasına və onun ərazilərinin ilhaq edilməsinə heç bir zaman icazə verməyəcək və gec-tez Azərbaycanın işğal olunmuş əraziləri azad olunacaq və Azərbaycanın ərazi bütövlüyü, suverenliyi və sərhədlərinin toxunulmazlığı təmin ediləcək.”


"Elə olub ki, bəy də ölüb, gəlin də" - Toy karvanları ilə bağlı polis polkovnikindən XƏBƏRDARLIQ\n“Bu ilin əvvəlindən toy karvanlarında avtomobillərin hərəkət pozuntusu ilə bağlı yüzlərlə fatk var”.\nBu sözləri Lent.az -a açıqlamasında Bakı Şəhər Dövlət Yol Polisi İdarəsinin ictimaiyyətlə əlaqələr şöbəsinin riəsi polkovnik Vaqif Əsədov deyib. Artıq Məhərrəm ayı başa çatdıqdan sonra toylar başlayıb və bununla əlaqədar yollarda toy karvanlarının yaratdığı tıxac da özünü göstərir. Cari ilin təkcə avqust ayında toy karvanlarının törətdiyi bir neçə qəza halı qeydə alınıb. Nəticədə 10-dan artıq insan yaralanıb. Bəs bu problemin aradan qalxması üçün hansı işlər görülür?\nMilli Məclisin Hüquq siyasəti və dövlət quruculuğu komitəsinin üzvü deputat Tahir Kərimli Lent.az -a məsələnin mənəvi əsaslara söykəndiyini deyərək, sanksiyaların tətbiq olunmasının çətinliyini bildirib:\n“Hüquq komitəsində bu barədə rəsmi müzakirələr yoxdur. Amma qeyri-rəsmi müzakirələr var. Bu məsələ hamını çox narahat edir. Şəxsən özüm də bu məsələyə dönə-dönə qayıdıram. Dəfələrlə qeyd etmişəm ki, hüququn ən əsas mənbəyi xalqımızın adətləridir. Toy məsələsi də adətlərdən olduğu üçün onu sanksiyalaşdırmaq, qanuna mindirmək çətin olur. Bir sıra dövlətlərdə buna sanksiyalar tətbiq olunub və ictimaiyyət bu sanksiyaları hüquq pozuntusu kimi qiymətləndirib. Amma gec-tez toy məsələsində bir məhdudiyyət qoymağa məcbur qalacağıq. Çünki əvvəlki dövrlərə nisbətən əhali artdıqca xeyir işlərin sayı da artır, yollarda gediş-gəlişdə problemlər yaranır. Bunun qarşısının alınması üçün yollar axtarırıq, ancaq biraz mənəvi çətinliklər yaradır, qınaqdan qorxuruq. Toy yiyəsi, şadlıq evi rəhbərliyi, gəlin maşını sahibi narazılıq edir. Dəfələrlə görmüşük, polis karvanından birini saxlayır, sürücü qayıdır ki, həyatda bir dəfə olur də. Belə hallar olur. Sizin də bu mövzunu aktuallaşdırdığınız üçün məsələni komitə rəhbərliyi ilə müzakirə edəcəyik. Məsələni nizama qoymaq lazımdır”.\nBakı Şəhər Dövlət Yol Polisi İdarəsinin ictimaiyyətlə əlaqələr şöbəsinin rəisi, polkovnik Vaqif Əsədov Lent.az -a danışarkən tələb olunan qaydaların düzgün yerinə yetirilməsini qeyd edib:\n“Toylar başladı və artıq hər zamankı kimi bəy-gəlin maşınını müşayiət edən avtomobillərin kobud yol hərəkəti pozuntuları aşkarlanır. Bu da yol-nəqliyyat hadisəsinə, digər yol hərəkət iştirakçıların narahatlığına, süni sıxlığa səbəb olur ki, haqlı olaraq digər sürücülər də narazılıq edirlər. Toy karvanlarındakı sürücülərə üzümü tutub deyirəm ki, ətrafda yol polisi görmədiyiniz üçün elə bilirsiniz ki, sizə nəzarət edilmir. Əslində elə deyil. İlin əvvəlindən Bakı şəhər yollarına nəzarət edən kameralarda toy karvanlarında pozuntuya yol verən yüzlərlə sürücü aşkarlanıb ki, onlara da qanunvericiliyin tələbləri ilə cərimələniblər. Bir daha xəbərdarlıq edirik ki, toy karvanlarında bəy və ya gəlinin yaxın 5-6 adamı iştirak etsin. Həmçinin lüzumsuz olaraq, aşağı sürət həddini seçməyin, yolu bütöv tutmaqla səs siqnalları ilə yol istəməyin. Yol ayrıclarında, svetaforda tələblərə uyğun hərəkət edin. Hər hansı avtomobilin kəsişmədə digər avtomobilin qarşısını kəsməklə bəy-gəlin maşınına yol etməsi kobud pozuntudur və sözsüz ki, inzibati tənbeh üçün şərait yaradır. Düşünürük ki, yol-nəqliyyat hadisəsi baş verməməsi və hərəkət edərkən ləngimə halları olamaması üçün bu tələblər yerinə yetirilməlidir. Biz də ailə quran gənclərimizi təbrik edirik, valideynlərə gözaydınlığı veririk. Xahiş edirik ki, tələblərimizi də düzgün yerinə yetirin. İnzibati tənbeh edilib-edilməməsinə baxmayaraq nümunəvi hərəkət nümayiş etdirin”.\nVaqif Əsədov həmçinin yol kənarında olan şadlıq evləri və dayanma-durma qaydalarını pozan sürücülərdən də danışıb:\n“Yollara bitişik şadlıq evlərinin qarşısında dayanma-durma qaydalarına düzgün riayət edilməməsi hərəkətə mane olur. Buna görə də qaydaları düzgün izah etməyə çalışırıq. Yol hərəkətinin təşkili sırf yol polisinin funksional vəzifəsidir. Bu vəzifənin yerinə yetirilməsi üçün qanunvericilikdə müddəalar nəzərdə tutulub. Hörmətli avtomobil sahibləri, bunları inzibati tənbeh nəzərdə tutulması üçün demirik. Vətəndaş məmnunluğunun yaranması, hər bir hərəkət iştirakçısının təhlükəsizliyinin təmin edilməsi, onların ləngimədən hərəkət etməsi üçün bir daha xatırladırıq ki, bu tələblər düzgün yerinə yetirilməlidir. Adətən toy karvanlarında hansısa avtomobili saxlayanda yol polisi ilə sürücü arasında anlaşılmazlıq olur. Sürücülər bu məsələyə “bir dəfə olur də” reaksiyası ilə yanaşırlar. Ancaq toy karvanlarının törətdiyi qəzalar məlumdur ki, bəy də ölüb, gəlin də. Ömürdə bir dəfə olan bu prosesdə elə etmək lazımdır ki, kimsə həyatından birdəfəlik məhrum olmasın”.


» Son dəqiqə : Çoxsaylı erməni əsgəri öldüyü təsdiq olunduKarabakhİNFO.com - karabakhInfo.com\nSon dəqiqə : Çoxsaylı erməni əsgəri öldüyü təsdiq olundu\n02.08.2014 | 11:52\n“KarabakhİNFO.com” beynəlxalq elektron jurnalı cəbhədə baş verən hadisələri izləməkdə davam edir. Ermənistan mediası diqqətdə saxlanılır və indicə Haylur1 kanalından aldığımız məlumata görə Ermenistanın hal hazirda Yerevan şəhərində mitinqlər gedir. Müxalifətlə birlikdə əsgər anaları da həmin mitinqə qoşulublar.\nOnlar cəbhə bölgəsində xeyli əsgərləri öldüyü üçün çox narahatdılar. Hazırda Şuşa və Xankəndinin xəstəxanaları yaralılar və meyitlərlə doludur. İki gündür əsgər anaları övladları ilə telefon əlaqəsi qura bilmirlər.Bütün əlaqələr kəsilib. Mitinqdə çıxış edənlər Sers Sarkisyandan millətin qarşısında hesabat verməyini tələb edirlər.


Dərman qiymətlərinin artmasının arxasındakı isim odur? – Deputata qarşı ağır ittihamlar – Yenicag.Az\nAna Səhifə Banner Dərman qiymətlərinin artmasının arxasındakı isim odur? – Deputata qarşı ağır ittihamlar\nYeni Çağ Media Qrupu – May 12, 2017 - 03:02\nBütün bunlar Milli Onkologiya Mərkəzindəki vəziyyəti bir daha göstərməkdədir. Lakin K.Qafarovun “biznesi” təkcə bununla kifayətlənmir. Dərman bazarında söz sahibi olan deputat həmçinin dərmanların “od qiymətinə” olmasına əsas səbəkarlardan biri kimi də tanınır. /Azmedia.info


Karantin dövründə küçədə yaşayan kimsəsiz insanların aqibəti necə oacaq? - AÇIQLAMA » Ovqat.com\nKarantin dövründə küçədə yaşayan kimsəsiz insanların aqibəti necə oacaq? - AÇIQLAMA\nOxu.Az xəbər verir ki, Nazirlər Kabineti yanında Operativ Qərargahın qərarına uyğun olaraq, 65 yaşdan yuxarı insanların küçəyə çıxması qadağan edilib.\nBəs paytaxt ərazisində küçələrdə yaşayan kimsəsiz, evsiz-eşiksiz insanların aqibəti necə oacaq? Karantin dövründə onlar həm özləri təhlükə altındadır, həm də digər insanların koronavirusa yoluxma riskini artırırlar. Küçələrdə yaşayan kimsəsiz insanlar müvəqqəti də olsa sığınacaqlara yerləşdirilirmi?\nNazirliyin Mətbuat Xidmətinin rəhbəri Fazil Talıbov sorğuya cavab olaraq bildirib ki, xüsusi karantin rejimi ilə əlaqədar Sosial Sığınacağa qəbul birbaşa aparılmır:\n“Sosial Sığınacaqda yüksək standartlara cavab verən şərait yaradılıb. Müəssisə dezinfeksiyaedici vasitələr, maskalar və digər qoruyucu vasitələrlə təmin olunub, burada mütəmadi dezinfeksiya işləri aparılır, sosial təcrid rejimi tam tətbiq edilir. Qəbul-qeydiyyat şöbəsi, yataq, müayinə və müalicə, stolüstü oyunlar, kompüter və təmiz inventar otaqları, kitabxana, yeməkxana, camaşırxana və s. mövcuddur. Sanitar-gigiyenik vəziyyətə ciddi nəzarət olunur, sakinlərin sağlamlıqlarının qorunması üçün bütün işlər görülür”.\nAna səhifəyə qayıt Baxış: 1 751 Tarix: 13-04-2020, 11:06


17 noyabr 2018 12:31\nBir neçə həftə əvvəl Fransada səfərdə olan Azərbaycan prezidenti İlham Əliyev burada Fransa prezidenti Emmanuel Makron və digər siyasətçilərlə yanaşı, Fransız biznesinin elitası, böyük şirkətlərin rəhbərləri ilə də görüşlər keçirib. Dövlət başçısının görüşdüyü şəxslərdən biri «Rothschild and Co» şirkətinin Müşahidə Şurasının sədri Devid de Rotşild idi. Görüşdə Azərbaycan ilə “Rothschild and Co” şirkəti arasında əməkdaşlıqla bağlı məsələlər müzakirə edilib, bu əməkdaşlığın bank sektorunda, özəlləşdirmə sahəsində genişləndirilməsinin zəruriliyi vurğulanıb. Devid de Rotşild babasının vaxtilə Azərbaycanda uğurlu fəaliyyət göstərdiyini, onun da bu ənənəni davam etdirmək niyyətində olduğunu bildirib. Bəs Rotşildlər kimlərdir? Fransanın bu ailəsi belə var-dövləti və nüfuzu necə əldə edib? Rotşildlər Azərbaycanda nə izlər qoyublar?\nArtıq iki yüz ildir ki, ailə, nəslin nümayəndələrinə həmişə birgə fəaliyyət göstərməyi, ailə müəssisəsini yalnız kişi xətti üzrə qohumlara etibar etməyi və işlərdə məxfiliyə riayət etməyi tapşırmış nəslin patriarxı və banisinin vəziyyətlərinə ciddi şəkildə əməl edir. Dünyanın qüdrətli simaları onların fəaliyyətlərinin təsiri altında formalaşıb. Konspiroloqlar əmindirlər ki, qol-budaqları Avropa və ABŞ-a yayılmış məşhur ailə şəcərəsi ABŞ-ın Federal Ehtiyat Sisteminin köməkliyi ilə dünyanın bütün maliyyə sisteminə nəzarət edir.


Almaniyada hakimlər iclas zallarında hicaba qadağa tələb ediblər – www.din.az\nDünya XəbərləriAlmaniyada hakimlər iclas zallarında hicaba qadağa tələb ediblər\nAlmaniyada hakimlər iclas zallarında hicaba qadağa tələb ediblər\nSöhbət yalnız hicabda deyil, eləcə də digər dini geyimlərdədir\nAlman hakimlərinin iki nüfuzlu təşkilatı məhkəmə iclaslarında hicabların qadağan edilməsini tələb edib.\n“Din.az”ın məlumatına görə, “oxu.az” xəbər verir ki, bu barədə “The İndependent” məlumat yayıb.\nNəşrin məlumatına görə, bu məsələyə dair ictimai müzakirə Auqsburq şəhərində müsəlman vəkilinə iclasa hicabda gəlmək qadağan edildikdən sonra başlayıb. Akila Sandu bu qərarı dini azadlığa zidd olduğunu bildirərək şikayət etmişdi, məhkəmə onun mövqeyini dəstəkləyib.\n“Hakimlərin neytral geyimi işin bütün tərəflərinə şamil edilməlidir. Belə ki, bu məhkəmənin işə qanuna müvafiq olaraq obyektiv və qərəzsiz baxacağını göstərir”, – Almaniya Hakimlər Assosiasiyasının hakimi Sven Reben bildirib.\nO vurğulayıb ki, söhbət yalnız hicabda deyil, eləcə də digər dini geyimlərdədir. Qadağa həm hakimlərə, həm də tərəfləri təmsil edənlərə şamil edilməlidir.\nBundestaqın hüquqi məsələlər üzrə komissiya sədri Renata Kyüneste qeyd edib ki, hicabın qadağan edilməsi vicdan azadlığına ciddi təhdiddir.


Səfil və uğursuz "uşaq" - DAILYKARABAKH.AZ-nin rəsmi saytı\nSəfil və uğursuz "uşaq"\n16 İyun 2016, 19:32 Ekspert rəyi\nDailykarabakh newtimes.az-a istinadən bildirir ki, Almaniyanın "sarı" nəşri olan "Bild"ə verdiyi müsahibədə və Çexiya prezidenti ilə görüşdə ifadə etdiyi fikirlərdə erməni lider bir daha sübut etdi ki, "özünüifşa texnologiyası"ndan başqa bir biliyə sahib deyil. Hər kəsin bildiyi faktları təhrif olunmuş formada kosmosdan ona gizli ötürülən həqiqətlər kimi təqdim etməyə cəhdlər etməkdən əl çəkmir. Doğrudan, bu cırtdan adam nə vaxtsa "Ginessin rekordlar kitabı"na düşə bilər. Onu "dünyanın ən qüsurlu adamları - belə olmayın" bölməsində birinci sırada göstərmək olar. Burada ancaq bir söz qalır: "vay sənin halına..."


NÜBUVVƏT VƏ İMAMƏTƏ İMAN - İlahi ƏdaləT\nNÜBUVVƏT VƏ İMAMƏTƏ İMAN\nİndi də məsələnin digər bir tərəfini araşdıraq. Görəsən təkallahlı və qiyamətə imanı olan və Allah yolunda iş görən qeyri-müsəlmanların vəziyyəti necə olacaq?\nKitab əhli arasında elələri var ki, onlar nə İsanı və nə də Üzeyri Allahın oğlu hesab edir və nə də atəşpərəst və dualistdirlər. Onlar nə «İsa Allahın oğludur», nə «Üzeyr Allahın oğludur» və nə də «Əhrimən pisliklər allahıdır» deyirlər. Belə adamlar qiyamət gününə də inanırlar. Bu qism adamların aqibəti necə olacaq?\nBurada bizim söhbətimiz materialist və Allahı inkar edən və təbii ki, elmi məqsədləri maddiyyat çərçivəsindən kənara çıxmayan ixtiraçı alim və bəşəriyyət xidmətçilərindən getmir. Keçən söhbətimizdə bizim, onlar barəsində İslam məntiqi əsasında olan nəzərimiz mə’lum oldu. İndiki söhbətimiz dünyanın başlanğıc və sonuna imanı olan və təbii ki, əməl cərəyanında yuxarı gedə bilən və qeyri-maddi məqsədlər üçün iş görə bilən şəxslər barəsindədir. Deyirlər ki, Edison və Pastor bu cür adam olublar. Onların dindar və Allahpərəst insan olmaları da bildirilir. Belə ki, onlar dindar müsəlmanlar kimi işə Allahın razılığı üçün və ilahi niyyətlərlə başlayırlarmış. Bunlar əslində xristian olmayan xristianlardırlar, çünki onlar həqiqi xristian olsaydılar və xristianlığın mövcud əsaslarına iman bəsləsəydilər və İsanı allah hesab etsəydilər, onların təkallahlı olmaları mümkün olmazdı. Bu günki xristian alimlər bəlkə də triada e’tiqadı (üç üqnumaya inam) xurafatına daha az inam bəsləyirlər.\nBu bölmədə irəli sürülən suallara cavab vermək üçün nübüvvət və imamətə imanın nə üçün lazım olmasına nəzər salmaq lazımdır. Nübüvvət və imamət nə üçün lazımdır və onlar nə üçün əməlin qəbul olma şərti sayılırlar?\nPeyğəmbərlər və Allah övliyalarına imanın əməllərin qəbul edilməsində aid olması iki səbəbdəndir.\nHəmin səbəblərdən biri onların tanınmalarının Allahın tanınmasına bağlı olmasıdır. Əslində Allah və Onun sifətlərinin tanınması Allah övliyalarını tanımayınca kamilləşmir. Başqa sözlə desək, Allahı tam surətdə tanımaq hidayət və istiqamətləndirmə nümunələrini tanımaqdır.\nDigər bir səbəb isə peyğəmbər və imamların məqamlarının tanınmasının lazımlığı, onları tanımayınca kamil və düzgün həyat proqramı əldə etməyin mümkün olmamasıdır.\nBir xeyirxah müsəlmanla xeyirxah kafir arasındakı fərq budur ki, xeyirxah kafir düzgün proqrama malik olmadığı üçün onun müvəffəqiyyət qazanma ehtimalı çox azdır.\nAmma müsəlman özünü hərtərəfli və düzgün proqramı olan dinə tapşırdığı üçün öz proqramını düzgün həyata keçirsə müvəffəqiyyət qazanması qətidir. Saleh əməl təkcə xalqa yaxşılıq etməkdə deyil. Bütün vacib, haram, müstəhəb və məkruhlar saleh əməl proqramına daxil olan şeylərdəndirlər. İslamdan uzaq düşdüyü üçün bu düzgün proqrama malik olmayan dindar xristian, bu proqramın böyük ne’mətlərindən məhrumdur. Çünki o, yerinə yetirilməsi qadağan edilmiş bir sıra işlər, məsələn içilməsi qadağan edilmiş şərab içir. Bildiyiniz kimi, şərab içilməsinin qadağan edilmə səbəbi onun fərdi, ictimai və ruhi ziyanlarına görədir və onu içən şəxs təbii ki, həmin ziyanlara düçar olur. həmin şəxs bu baxımdan həkimin məsləhətlərindən məhrum qalmış şəxsə bənzəyir. O, həmin məhrumluq nəticəsində öz qəlb, ciyər və sinir sisteminin vaxtından qabaq xəstəliyə tutulması və ömrünün qısalmasına səbəb olan işlər görür.\nİslami proqramlarda bir sıra göstərişlər var ki, onlara əməl edilməsi ruhi və mə’nəvi təkamülə çatmağın şərtlərindəndir. Mə’lumdur ki, bir nəfər qeyri-müsəlman hər nə qədər təəssübsiz və inadsız olsa da, kamil insanlıq proqramından məhrumluğuna görə onun üstünlüklərindən məhrum və bəhrəsiz qalacaq.\nBelə şəxs beş vaxt namaz, Ramazan ayının orucu və Allah evinin ziyarəti kimi böyük ibadətlərdən məhrum qalır. O, əkinçilik proqramına malik olmadan toxum əkən şəxsə bənzəyir. Bu cür proqramsız əkinçiliklə məşğul olan şəxsin əldə etdiyi məhsul heç vaxt düzgün və hərtərəfli proqram üzrə torpağı əvvəlcə şoxumlayan, münasib vaxtda toxum səpən və alaqları təmizləyən, bir sözlə lazım olan bütün texniki və elmi hazırlıqlarla əkin əkən şəxsin məhsulu kimi olmayacaq.\nMüsəlman xeyirxahla qeyri-müsəlman xeyirxah arasındakı fərq barəsində belə demək olar ki, müsəlman xeyirxah dərin mə’lumatlı bir həkimin nəzarəti altında müəyyən proqrama malik olan və bütün dava- dərman və yeməklərini həkimin nəzarəti altında qəbul edən xəstəyə bənzəyir. Amma müsəlman olmayan xeyirxah şəxs isə proqrama malik olmayan və əlinə düşən dərman və yeməyi özbaşına qəbul edən xəstəyə bənzəyir. Bu xəstənin faydalı bir dərman ataraq sağalması mümkündür. Lakin onun, ziyanlı bir dərmandan istifadə edərək həlak olmaq ehtimalı da vardır. Həmçinin ola bilər ki, faydalı bir yemək yesin, amma sonra pərhizkarlıq etməməsi və münasib olmayan yeməklər yeməsi səbəbindən əvvəlki faydalı yeməyin tə’sirini də aradan aparsın.\nBu bəyanla mə’lum olur ki, müsəlmanla müsəlman olmayan Allahpərəst arasındakı fərq, müsəlmanın düzgün proqrama malik Allahpərəst, qeyri-müsəlmanın isə işləri düzgün proqramla olmayan Allahpərəst olmasıdır. Başqa sözlə desək, müsəlman hidayət yolunda olan, qeyri-müsəlman isə Allahı tanımasına baxmayaraq, hidayət yolunda olmayandır. Qur’ani-kərim bu barədə belə buyurur:\n«...Əgər təslim olarlarsa (islamı qəbul edərlərsə), doğru yola yönəlmiş olarlar...»1\nSon iki fəsildə dediklərimizin hamısından belə mə’lum oldu ki, qeyri-müsəlman şəxslərin hamısı xeyir əməllərinə görə Allah tərəfindən mükafatlandırılmaq baxımından bərabər deyildirlər. Allah və qiyamətə inamı olmayan qeyri-müsəlmanla Allah və qiyamətə imanı olan, amma nübüvvətə iman bəsləməkdən məhrum olan qeyri-müsəlman arasında çox böyük fərq vardır. Birinci dəstənin Allah dərgahında qəbul edilən iş görmək imkanı yoxdur, amma ikinci dəstə üçün bu imkan var. Bu dəstə müəyyən şərtlərlə cənnətə gedə bilər. Amma birinci dəstənin cənnətə getməsi mümkün deyil. Deyəsən İslamın birgə yaşayış prinsipi baxımından kitab əhli ilə müşrik arasında fərq qoyması, kitab əhlinə güzəştə gedərək müşrikə güzəştə getməməsi, müşriki əqidəsini tərk etməyə məcbur etməsi, kitab əhlini isə həmin işə məcbur etməməsinin fəlsəfəsi müşrik və ya Allahı inkar edən şəxsin şirk və inkarla nicat qapısını əbədi olaraq öz üzünə bağlaması və özünü maddi təbiətdən keçərək mələkut aləmi və əbədi cənnətə tərəf ucalmaqdan həmişəlik məhrum etməsi, kitab əhlinin isə naqis də olsa saleh əməl yerinə yetirmək və onun nəticəsini görmək şəraitində yerləşməsidir. Qur’ani-kərim kitab əhlinə xitab edərək belə buyurur:\n«...Ey kitab əhli, sizinlə bizim aramızda eyni olan (fərqi olmayan) bir kəlməyə tərəf gəli! (O kəlmə budur ki, Allahdan başqasına ibadət etməyək. Ona şərik qoşmayaq və Allahı qoyub bir-birimizi (özümüzə) Rəbb qəbul etməyək!...»2\nQur’ani-kərim kitab əhlinə belə bir çağırış verib, amma müşriklərə heç vaxt bu şəkildə müraciət etməyib.


“Azərbaycan “G-20” üzvləri üçün yeni perspektivlər aça bilər” – İlham Əliyevin məqaləsi – Yenicag.Az\nAna Səhifə Banner “Azərbaycan “G-20” üzvləri üçün yeni perspektivlər aça bilər” – İlham Əliyevin məqaləsi\n“Azərbaycan “G-20” üzvləri üçün yeni perspektivlər aça bilər” – İlham Əliyevin məqaləsi\nYeni Çağ Media Qrupu – Noyabr 17, 2015 - 18:55\nNoyabrın 15-16-da Türkiyənin Antalya şəhərində keçirilən “Böyük İyirmiliyin” (G20) üzvü olan dövlət və hökumət başçılarının Sammiti ilə bağlı xüsusi nəşr buraxılıb. Xüsusi nəşrdə Sammitdə iştirak edən Azərbaycan Respublikasının Prezidenti İlham Əliyevin “Ümumi strategiyanın formalaşdırılması” məqaləsi dərc olunub. Məqalə “G-20”-nin saytında da verilib.\nAxar.az Azərtac-a istinadən məqaləni təqdim edir.\nAzərbaycan 24 illik müstəqilliyik dövründə özünəməxsus inkişaf yolu keçmişdir. 1995-ci ildə ölkədə demokratik normalara cavab verən yeni Konstitusiya qəbul olunmuş, çoxpartiyalı sistem əsasında parlament formalaşdırılmışdır. Bunun ardınca hüquqi dövlət quruculuğu çərçivəsində hakimiyyətlərin bölünməsi və demokratik idarəçilik təmin edilmiş, həyata keçirilən islahatlar nəticəsində liberal iqtisadi sistem formalaşmış, insan hüquqları, plüralizm, söz və məlumat azadlığı, azad internet bərqərar olmuş, vətəndaş cəmiyyəti institutlarının inkişafına hərtərəfli dövlət dəstəyi göstərilmişdir.


BÖLMƏ: Manşet xəbərləri -- TARİX: 2018-04-06 / 15:12:34 -- OXUNUB: 2570 dəfə\nBu iddianı əsassız sayan və ona iftira atıldığını deyən nəğməkar şair oxu.az-a açıqlamasında şərikini məhkəməyə verdiyini bildirdi: “Heç bir əsası olmayan iddia irəli sürüb. Nüfuzuma xələl gətirməyə çalışıb. Külli miqdarda faizə pul buraxan bu xanım haqqında mənim də irəli sürəcəyim iddialarım var. Amma bunun hüquqi müstəvidə çözülməsinə çalışacağam. Onun barəmdə söylədiyi fikirlərin sübutu yoxdur. Şərikli işlədiyimiz zamanda mənim ona borcum qalmayıb. Sübut edəcəm ki, dələduz mən yox, onun özüdür. Nüfuzuma xələl gətirdiyi üçün məhkəmədə ondan 500 min manat təzminat tələb edəcəyəm”


EPOSDA URUZUN YERİ - Kamran əLİyev açiq kitab\nYüklə 2.98 Mb.\nölçüsü 2.98 Mb.\nOĞULUN ATANI XİLAS ETM\nEPOSDA URUZUN YERİ\n“Dədə Qorqud” eposunda öz geniş bədii ifadəsini tapan qəhrəmanlıq motivləri uzun illər boyu müxtəlif cəhətlərdən öyrənilmiş, bu barədə mötəbər elmi mülahizələr söylənilmiş və gələcəkdə də söyləniləcəkdir. Digər tərəfdən qəhrəmanlığın tədqiqi ənənəsi yalnız “Dədə Qorqud” kimi nəhəng bir abidənin qəhrəmanlıq eposu olması ilə bağlı deyil, eyni zamanda onunla əlaqədardır ki, araşdırmanın bu istiqaməti eposun qaranlıq qalan bir çox cəhətlərinə aydınlıq gətirməyə imkan verir.\nMəlumdur ki, gənc bahadır Uruz eposun üç boyunda iştirak edir: ikinci boy – “Salur Qazanın evinin yağmalandığı boy”, dördüncü boy – “Qazan bəyin oğlu Uruz bəyin dustaq olduğu boy” və on birinci boy – “Salur Qazanın dustaq olduğu və oğlu Uruzun onu xilas etdiyi boy”. Tədqiqatçılar həmin boyları müqayisə edərək çox haqlı olaraq on birinci boyu digər iki boydan fərqləndirir və Uruz üçün əsas, aparıcı boy hesab edirlər. Orxan Şaiq Gökyay XI boyu nəzərdə tutaraq diqqətə çatdırır ki, orada “hakim rol gənc Uruzun üzərindədir” (10). Yaxud Xalıq Koroğlu yazır: “Qazanın oğlu Uruzdan üç dəfə bəhs olunur. Birinci dəfə o, atasının çadırlarını qoruduğu zaman əsir düşür. İkinci dəfə də onun əsir düşməsi təsvir olunur. Yalnız bir boyda Uruz əsas qəhrəman kimi çıxış edir: böyük igidlik göstərib atasını əsirlikdən qurtarır” (21, 173).\nLakin bu fikirlərdən belə anlaşılmamalıdır ki, Uruz XI boyun əsas qəhrəmanı olsa da, onun başqa boylarda iştirakı elə bir əhəmiyyət daşımır. Yaxud iştirakçısı olduğu ikinci və dördüncü boylar epos poetikası baxımından heç nə ilə fərqlənmir və artıq hesab edilməlidir. Əksinə, biz yuxarıdakı qənaətlərlə razılaşsaq belə, Uruzun nəinki digər iki boydakı mühüm rolunun, hətta adı ara-sıra çəkilən və bəzən heç çəkilməyən boylarla da ciddi əlaqəsinin danılmaz olduğu fikrindəyik. Başqa sözlə, Uruz harada varsa, o yer, o məqam “Dədə Qorqud” eposunun poetikası ilə birbaşa əlaqədardır.\nOğuz eli üçün isə gözlənilməzlik birbaşa Uruzun şəxsiyyəti ilə bağlıdır. Nəzərə alsaq ki, vuruşda düşmənə məğlub olan Qaraca çoban, yaxud da hər hansı bir bəyin oğlu, məsələn: Yegnək, Səgrək, İmran olsaydı, bəlkə də diqqəti o qədər çəkməzdi. Belə ki, Uruz gənc olması baxımından onlarla bir sırada dayansa belə, şəcərə baxımından onlardan ciddi şəkildə ayrılır. Yəni Oğuz eli üçün nadir vəziyyət, gözlənilməzlik onunla bağlıdır ki, Uruz bəylərbəyi Qazan xanın oğlu, hətta bir az da irəli getmiş olsaq, xanlar xanı Bayındır xanın nəvəsidir. Başqa sözlə, Uruz öz yaşıdları ilə müqayisədə daha möhtəşəm qələbə çalmalı idi, amma bunun tam əksi oldu.\nBeləliklə, eposun mətnindəki ilk tanışlıq zamanı Uruz xüsusi, əlahiddə bir qəhrəmanlıq göstərmir və qəhrəmanlığı qalsın bir tərəfə, hətta gözlənilmədən əsir düşür. Nə qədər qəribə olsa belə, bunun özü də təbiidir və eposdakı hadisələrin dramatizmini daha da artırmaq məqsədi daşıyır. Doğrudur, belə bir vəziyyət dastandakı epik ənənəyə uyğun gəlmir, lakin eyni zamanda folklor düşüncəsinə zidd deyil. Yəni dastançılıq naminə vəziyyəti bir az da gərginləşdirmək üçün hər hansı bir təsadüfi obraz deyil, süjetdəki bu vəziyyətə tam uyğun gələn, həmçinin geniş mənada eposun poetikasına tam cavab verən qəhrəman tapılmalıdır. Eyni zamanda, həmin qəhrəman hadisələrin inkişafını kəskinləşdirmək iqtidarına malik olmalıdır. Uruz tanınmaq arealına görə məhz belə qəhrəmandır, çünki o, Qazan xanın oğlu, Bayındır xanın nəvəsidir!\nBoydakı daha bir əhəmiyyətli cəhət Qazan xanın özünün Uruza başqalarından fərqli dəyər verməsidir. Belə ki, kafirlərlə savaş başlamamışdan öncə Qazan xan Qaraca çobana deyir: “Qaracıq çoban, anamı kafərdən diləyəlim, at ayağı altında qalmasun” (18, 48). Amma elə ki döyüşdən sonra anası, arvadı və oğlu azad olur, onda əsas diqqət oğlu Uruza yönəlir: “Qırq baş qul, qırq qırnaq oğlı Uruz başına azad elədi” (18, 50). Deməli, anasına və arvadına görə yox, məhz Uruza görə atılan bu addım – qırx qulun, qırx kənizin bağışlanması Uruzun varislik statusu ilə bağlıdır, çünki Uruz Qazan xanın oğlu, Bayındır xanın nəvəsidir!\nUruzla ilk tanışlıq boyunda onun igidliyi barədə ümumi təsəvvür əldə etsək də, bu baxımdan sayca dördüncü olan “Qazan bəyin oğlu Uruz bəyin dustaq olduğu boy” daha maraqlıdır. Maraqlıdır ki, həmin boyda Qazan xanla oğlu Uruzun müəyyən qarşılaşması verilmişdir: “Qazan sağına baqdı, qas-qas güldü. Solına baqdı, çox sevindi. Qarşusına baqdı, oğlancığını – Uruzu gördi. Əlin-əlinə çaldı ağladı. Oğlı Uruza bu iş xoş gəlmədi. İlərü gəldi, diz çökdi. Babasına çağırıb soylar, görəlim, xanım, nə soylar. Aydır: ...Qarşuna baqdın, bəni gördin, ağladın. Səbəb nədir, degil mana...” (18, 68)\nQazan xanın dediyindən bəlli olur ki, sağ tərəfində ad-san qazanan qardaşı Qaragünəni, sol tərəfdə ad-san qazanan dayısı Aruzu görüb. Sonra isə sözünü davam etdirir:\n“Qarşum ələ bağduğımda səni gördüm.\nOn altı yaş yaşladın.\nBaş kəsmədin, qan tökmədin,\nQanlı Oğuz içində çöldi almadın.\nYarınkı gün zəman dönüb, bən ölib sən qalıcaq tacım- axtım sana vermiyələr, – deyü sonımı andım, ağladım, oğul! – dedi” (18, 69).\nBunu eşidən Uruz isə çox sərt şəkildə atasına söyləyir ki, hünəri oğul atadan görər, mən də səndən heç nə görməmişəm, bəs necə qəhrəmanlıq göstərim? Belə bir doğru söz Qazan xanı yerindən tərpədir və Qazan xan oğlu Uruzla ova çıxır. Əsas məqsəd də budur ki, hünər göstərdiyi yerlərlə oğlunu tanış etsin. Lakin ov səfərində kafirin on altı minlik qoşunu gəlib onlarla vuruşa başlayır. Ondan qələbə çalmağı gözləyən dinləyici burada da məyus olur. Uruzun sayqısızlığı eposun mətninə görə, onun ikinci dəfə əsir düşməsinə səbəb olur. Beləliklə, ikinci boydakı vəziyyət gözlənilmədən təkrar edilir. Yenə də Uruz qələbə əvəzinə dustaq düşür.\nHələlik bundan xəbəri olmayan Qazan xan oğlunun qorxaraq anası yanına qaçması haqqında ehtimalı eşidib bərk qəzəblənir və onu altı yerə böləcəyini söyləyir. Lakin yurda qayıdanda bəlli olur ki, Uruz bəylərin dediyi kimi “quş ürəkli” deyilmiş. Xan qızının təkidi ilə Qazan xan oğlunun arxasınca yollanır. Burla Xatun da öz dəstəsi ilə gəlir və bəylərin birliyi nəticəsində Uruz Dərbənddə dustaqlıqdan azad edilir. Əvvəlki boydakı əhvalat yenə də təkrar olunur: “Qırq evli qulla qırq cariyə oğlı başına çevirdi, azad eylədi” (18, 78).\nBeləliklə, yalnız ikinci və dördüncü boyların sonluqları deyil, dördüncü boyun proloqunda Qazan bəyin oğlu haqqındakı düşüncələri, yəni onun gələcəkdə taxt-taca sahib çıxmağı barədə arzusu bir daha sübut edir ki, eposun mətnində Uruza olan ardıcıl marağın real bir səbəbi var: Uruz Qazan xanın oğlu, Bayındır xanın nəvəsidir!\nURUZA NİYƏ AD VERMİR\nBəs igidlik göstərən Oğuz bəyinə Dədə Qorqudun gəlib ad vermək ənənəsi baxımından Uruzun payına nə düşür? Şübhəsiz, bəlli bir faktdır ki, Dədə Qorqud başqa boylarda gördüyümüzün tamamilə əksinə olaraq Uruza gəlib ad vermir. Bəs nə üçün?\nBunun üçün eposun mətnində Dədə Qorqudun ad verdiyi məqamları xatırlamaq lazımdır. Belə bir hadisə ilk dəfə Dirsə xanın oğlu Buğacla bağlıdır. Dədə Qorqud Dirsə xana üz tutaraq deyir: “Bayındır xanın ağ meydanında bu oğlan cəng etmişdür. Bir buğa öldürmüş sənin oğlın, adı Buğac olsun. Adını bən verdüm, yaşını Allah versün, – dedi” (18, 36). İkinci dəfə Baybörənin oğlu “Bir-iki demədi, kafərlərə qılınc urdı. Baş qaldıran kafərləri öldirdi, ğəza eylədi. Bəzirganların malını qurtardı” (18, 53). Dədə Qorqud da gəlib məhz buna görə ona Beyrək adını verdi: “Bunun adı Boz ayğırlı Bamsı Beyrək olsun! Adını bən dedim, yaşını Allah versün! – dedi” (18, 54). Üçüncü dəfə Aruz qocanın oğlu “at basıban, qan sümürdüyünə” görə Dədə Qorqud gəlib ona da ad verir: “Ulu qardaşın adı Qıyan Selcikdir. Sənin adın Basat olsun! Adını mən verdim, yaşunı Allah versün!” – dedi” (18, 98).\nBuradaca belə bir cəhəti qeyd edək ki, Buğaca buğaya qalib gəldiyinə görə, Basata ata qalib gəldiyinə görə ad verildiyi üçün yəqin Beyrəyə də (“börü” qurd mənasındadır) qurdu basdığına görə ad vermişlər. Ehtimal ki, həmin boyun belə bir variantı mövcud olmuşdur.\nAncaq dastanda Dədə Qorqud gəlib Uruza ad vermir, çünki Uruz tanınan bəylərdəndir, yəni Qazan xanın oğlu, Bayındır xanın nəvəsidir!\nBütün bu faktlar göstərir ki, Uruz bir tərəfdən öz yaşıdları olan bəylərdən fərqlənir, digər tərəfdən də eposun strukturunda aparıcı bir mövqe daşıyır. Bəlkə, belə demək olar ki, “Dədə Qorqud” eposunun mətnində ayrıca bir “Uruz” Oğuznaməsi var. Düşünmək olar ki, eposla bağlı epik ənənə daha çox hakimiyyət şəcərəsinin təsiri ilə yaranan ənənədir. Uruz isə hər şeydən qabaq, eposda epik ənənənin qoruyucusudur. Həyatda sayılıb seçilən nəsil ənənəsi, yəni şəcərəsi olan və həyatda şəcərəsini qorumağı bacaran Uruz eposda da epik ənənəni qorumağa daha çox səlahiyyətlidir, çünki Uruz Qazan xanın oğlu, Bayındır xanın nəvəsidir!\nEposun mətnində Uruzla ilk tanışlıq “Salur Qazanın evinin yağmalandığı boy”a təsadüf edir: “At ağuzlu Uruz qoca iki dizinin üstinə çökdi. Aydır: “Ağam Qazan, sası dinlü Gürcüstan ağzında oturarsan, ordun üstinə kimi qorsan?”\nQazan aydır: “Üç yüz yigidlən oğlum Uruz mənim evim üstinə dursun” – dedi” (18, 42).\nDaha geniş mənada folklor mətnləri, konkret anlamda isə Oğuznamələr üçün tipik səciyyə daşıyan epik ənənəyə görə, əgər bu zaman yurda qəfil basqı olsa, Uruz kiçik bir dəstə ilə düşmənin son dərəcə böyük qüvvəsinə qalib gəl- məli, onu darmadağın etməli, hətta Dədə Qorqud bu igidin qəhrəmanlığı müqabilində ona ad verməlidir. Lakin heç də belə olmur.\nQazan xanın bu tapşırığından sonra tamamilə gözlənilməz hadisə baş verir. Yəni Uruz kafirlərin yurda hücumuna sinə gərmək, onlara müqavimət göstərmək, nəhayət, qələbə çalmaq əvəzinə ciddi şəkildə məğlubiyyətə uğrayır: Anası Burla xatun yesir olur, nənəsi dəvə boynunda asılı gedir, Uruzun özünü isə kafirlər əli-qolu bağlı aparırlar.\nEposun sıra ilə birinci olan “Dirsə xan oğlu Buğac xan” boyunda gənc qəhrəmanla bağlı qeyri-adi bir hadisə - onun buğaya yenilməz şəkildə qalib gəlib Dədə Qorquddan Buğac adı alması ilə müqayisədə Uruzun məğlubiyyəti həm eposun strukturunda, həm də Oğuz elində görünməmiş və gözlənilməz hadisəyə çevrilir. Bəs konkret olaraq bu gözlənilməzlik həm eposun strukturu, həm də Oğuz eli üçün hansı mahiyyət kəsb edir?\nEposun strukturunda qeyri-adiliyə gəldikdə bu, yuxarıda qeyd etdiyimiz epik ənənə, daha doğrusu, epik ənənənin pozulması ilə bağlıdır. Yəni epik ənənənin tipoloji həlqələri kimi Buğacın, Beyrəyin, Basatın şücaəti qalsın bir tərəfə, ən azı Yeynək, Səyrək, İmran necə qalib gəlirdilərsə, Uruz da eləcə qalib gəlməli idi. Lakin bunlara bənzər heç nə baş vermir. Beləliklə, klassik epik ənənə ilə yeni bir düşüncə üz-üzə gəlir və toqquşur.\nURUZUN MƏĞLUBİYYƏTİNİN ƏVƏZİ\nGözlənilməz məğlubiyyət, yəni eposdakı gənc qəhrəmanın qələbə çalmaq ənənəsinin pozulması, heç şübhəsiz, digər bir məqamda kompensasiya olunmalıdır və olunur da. Yəni Uruzun əsirlikdəki dəyanət və dönməzliyinə söykənən davranışı ona qələbəyə bərabər tutula bilən şərəf və ləyaqət gətirir. Çünki əsirlikdə ana və oğul üçün bir-birindən dəhşətli iki yol var: ya Burla xatun özünü təqdim edib kafirlərə təslim olmalı, ya da öldürülmüş Uruzun əti qovurma kimi anasına yedizdirilməlidir. Bu yolayrıcında Uruz doğru yol seçərək mənəvi qələbə qazanır: “Uruz aydır: “Ağzın qurısın, ana! Dilün çürisin, ana! “Ana həqqi - Tənri həqqi” denilməsəydi, qalqubanı yerimdən turaydım, yaqanla boğazından tutaydım. Qaba öncəm altına salaydım. Ağ yüzini qara yerə dəpəydim. Ağzunla yüzindən qan şorladaydım. Can tatlusın sana göstərəydim. Bu nə sözdür? Saqın, qadın ana! Mənim üzərimə gəlmiyəsin! Mənim üçün ağlamıyasan! Qoy bəni, qadın ana, çəngələ ursunlar! Qoy ətimdən çəksünlər, qara qaurma etsünlər, qırq bəg qızının öginə ilətsünlər. Anlar bir yedigində sən iki yegil! Səni kafərlər bilməsinər, tuymasınlar” (18, 47). Uruzun bu düşüncəsi geniş mənada Oğuz igidlərinin qəhrəmanlığı səviyyəsində deyil, amma qəhrəmanlıq elementidir!\nUruzun əsirlik dövrü başqa bir məsələyə da aydınlıq gətirir. Əsirlikdə ikən onun can şirinliyinə əsir olmağın fəlakətlə nəticələnəcəyi barədə müəyyən təsəvvürə malik olması təsdiq edilir. Hər halda eposun mətnindən aydın olur ki, Dəli Domrulun ata və anası məhz can şirinliyinin güdazına gedirlər. Şübhəsiz, eposun qoruyub saxladığı əxlaqi dəyərlər sistemində belə bir cəhət qabarıqdır ki, özünü qoruyan və qorumağa çalışan kimsə daha tez fəlakətə düçar olur (qorxan gözə çöp düşər!). Oğuz elinin igidi də, sıravisi də qorxu bilməz insanlardır. Necə ki Dəli Domrulun xanımı onun yolunda canını verməyə hazır olduğunu bildirir və bu, Tanrının xoşuna gəlir, Tanrı da onların hər ikisinin - Dəli Domrulun da, xanımının da yaşını artırır. Əvəzində isə Dəli Domrulun ata və anası öz canlarını tapşırmalı olurlar, yəni can şirinliyinin əsiri olanlar öz canlarını itirirlər.\nBeləliklə, həmin boyda Uruzun can şirinliyinə əsir olmamaq barədə qənaəti onun ciddi bir igidlik keyfiyyətindən xəbər verir.\nUruz müəyyən igidlik nişanələrinin daşıyıcısıdır və bu igidliklər barədə bizi Uruzun özü məlumatlandırır.\nMəlumatdan bəlli olur ki, Uruz mahir ovçudur, yəni ovçuluq sahəsində sınaqdan çıxmış bəylərdəndir. Hərgah belə olmasaydı, Uruz ov üçün gərək olan şahin quşundan, vurulmuş ovu tapıb gətirən tazıdan-tuladan danışmazdı.\nYaxud Uruzun ağaca müraciətlə dediyi aşağıdakı sözlər də tam təbii səslənir:\n“Məni sənə asarlar götürməgil, ağac!\nGötürəcək olursan, yigitligüm səni tutsun, ağac!’\nBir az sonra yenə deyir:\n“Bəglikdə toymadın özümə yazıx!\nYigitliginə usanmadın canıma yazıx!” (18, 48)\nHeç şübhəsiz, bunlar Uruzun öz igidliyini açıq-açığına öyməsi faktlarıdır. Daha ümdəsi və inandırıcı isə budur ki, Uruz “Tavla-tavla bağlananda atuma yazıx!” (2, 48) deməklə ata tərəfindən ona ayrılmış mirasının mövcud olmasını bəyan edir. Ayrılmış miras isə, şübhəsiz, Uruzun müəyyən bir qəhrəmanlığının nəticəsidir. Çünki Buğac igidlik göstərəndə Dədə Qorqud onun atası Dirsə xana məsləhət görmüşdür ki, Buğaca bəylik və taxt, bədəvi at və qoyun, qızıl dəvə və ev, nəhayət, çiyni quşlu don – cübbə versin (18, 36). Bu, etnosa bağlı müəyyən bir etiketdir ki, həmin etiket vasitəsilə kiminsə igidliyi təsdiqlənmiş olur. Beləliklə, tövlə-tövlə ata sahiblik Uruzun igidliyinin etiraf faktıdır.\nDƏYİŞƏN TƏFƏKKÜR VƏ\nURUZ VƏ SƏYRƏK\nƏn maraqlı cəhət odur ki, Uruzun kim olması və epik ənənəyə uyğun gələn qəhrəmanlıq göstərməsi və onun haqqında ən əhəmiyyətli məlumatlar məhz on birinci boyda, yəni “Salur Qazanın dustaq olduğu və oğlu Uruzun onu xilas etdiyi boy”da verilir. Burada ilk növbədə gənc Uruz özü özünü tanıyır: “Məgər, xanım, Qazanın bir oğlancığı vardı, böyüdi, yigidcik oldı. Bir gün ata binüb divana gəlürkən bir kişi aydır: “Məgər sən xan Qazanın oğlı degilsən?” - dedi. Uruz qaqdı, aydır: “Mərə qavat, mənim babam Bayındır xan degilmidir?” Ayıtdı: “Yox, ol, ananın babasıdır, sənin dədəndir”. Uruz: “Mərə, ya bənim babam ölümidir, dirimidir? – dedi. Böylə degəc oğlan məlul oldı, atını qayıtdı, gerü döndi” (18, 119).\nBeləliklə, təfəkkürdəki qəfil dəyişiklik əsl qəhrəmanlığa yol açır. Həyat sabit və sakit formadan qəhrəmanlığa imkan və şərait yaradan mərhələyə keçir. Həmin ənənə başqa boylarda da özünü bu və ya digər dərəcədə göstərir. Məsələn, eposun mətnindəki “Uşun qoca oğlu Səyrək boyu”nda belə bir məqam açıqca müşahidə edilməkdədir: “Məgər xanım, Uşun qocanın kiçik oğlu Səyrək eyü, bahadır, alt, dəlü yigit qopdı. Bir gün yolı bir dərnəgə uğradı, qondılar. Yemək-içmək etdilər. Səyrək məst oldu. Tışra ayaq yolına çıqdı. Gördü kim, öksüz oğlan bir qızanı çəkişür. “Mərə noldınız?” deyü bir şillə birinə, bir şillə birinə urdı. Əski tonun biti, öksüz oğlanın dili acı olur. Biri aydır: “Mərə, bizim öksüzlügimiz yetməzmi, bizi niyə urarsan? Hünərin var isə, qartaşın Əlincə qələsində əsirdir, var, anı qurtar!” – dedi” (18, 110-111).\nBelə bir təsadüf nəticəsində Səyrək qardaşı Əyrəyin əsirlikdə olduğunu bilir və qardaşının arxasınca gedərək onu azad edir.\nTipoloji baxış nöqtələri eyniyyət təşkil edir: Uruz atası haqqında səhih məlumat alır və onun əsl qəhrəmanlığına yol açılır, həmçinin Səyrək əsirlikdə olan qardaşı Əyrək haqqında eşidir və onun qəhrəmanlığına şərait yaranır: Uruz atası Qazan xanı xilas edir, eyni zamanda Səyrək də qardaşı Əyrəyin xilaskarı olur.\nMətndən aydın olur ki, Uruz atasının kim olduğunu biləndən sonra birbaşa döyüşə deyil, anasının yanına gəlir:\n“Anasına gəldi, burada anasına soylamış, görəlim, xanım, nə soylamış, aydır:\nMərə ana, mən xan oğlı degilmişəm.\nXan Qazan oğlı imişəm.\nMərə qavat qızı, munı mana neçün deməzdin?\nAna həqqi, Tənri həqqi degilmişsə,\nQara polad uz qılucum tartaydım,\nGafillicə görklü başın kəsəydim,\nAlca qanın yer yüzinə dökəydim, – dedi” (18, 119).\nGöründüyü kimi, Uruzun anasına dediyi bu sözlər ikinci boyda əsirlikdə olarkən ona ünvanladığı sözlərlə tam eyniyyət təşkil edir. Hər iki halda Uruz ana müqəddəsliyinə sığınır və hər iki halda Uruz qəzəblidir. İndi artıq tam şə- kildə və ideya səviyyəsində bildirilir ki, Uruz Qazan xanın oğlu, Bayındır xanın nəvəsidir! Yenə xatırladaq ki, Səyrəyin də anasına məhz bu cür müraciət etməsi Uruzun müraciəti ilə tam eyniyyət təşkil edir.\nEposda ata və oğul münasibətləri müəyyən müstəvilərdə öz həllini tapmışdır. Bu müstəvilərdən biri ata və oğul arasındakı əlaqənin genealoji planda deyil, ictimai çərçivədə bərqərar olmasıdır ki, həmin məqam Buğacın öz atası Dirsə xana və Uruzun öz atası Qazan xana bağlılığı fonunda özünü daha qabarıq göstərir. Uyğun olaraq boylarda Dirsə xanla Buğac arasındakı ziddiyyət və onun aradan qaldırılması, dustaq olan Uruzun Qazan xan tərəfindən, əsir düşmüş Qazan xanın isə Uruz tərəfindən xilas edilməsi bu fikri tam şəkildə təsdiqləyir.\nHəm Buğac, həm də Uruzla müqayisədə Beyrəyin öz atası Baybörə ilə münasibətləri bu səviyyədə deyil. Onun əvəzində isə Beyrəyin daha çox Qazan xanın yanında olması diqqət mərкəzindədir və Beyrəyin tanınması, məşhurlaşması da elə bununla bağlıdır. Başqa sözlə, Beyrəyin həyatı və taleyi eposun digər döyüşçü qəhrəmanlarının həyatına və taleyinə müəyyən qədər oxşasa da, həmin qəhrəmanlarla Beyrəк arasında nəzərə çarpacaq dərəcədə fərqli məqamlar aydın görünür. Onun üçün də “Dədə Qorqud” eposunun poetikasının, oradakı bədii strukturun doğru vэ düzgün açılışı Beyrək obrazının təhlilindən xeyli dərəcədə asılıdır.\nOĞULUN ATANI XİLAS ETMƏSİ\nEposda Uruzun ətrafında olan ən qabarıq motivlərdən biri ata-oğul münasibətidir. Faktlar göstərir ki, bu motiv abidədə qırmızı xətt kimi keçir. Atalar oğullarına güvənc yeri kimi baxır, oğullar da dara düşmüş atalarını xilas edirlər. Məsələn, Dirsə xan öz nökərlərinin felinə uyub oğlu Buğacı öldürmək istəsə də, sonda bu, reallaşmır və hadisələr əks istiqamətdə elə cərəyan edir ki, Buğac öz atasının xilaskarına çevrilir.\nYaxud təsəvvür edək ki, Basat qazamatdan qayıtmasaydı, qardaşı kimi atası Aruz qoca da Təpəgözün qurbanı olacaqdı. Demək, dolayı yolla olsa belə, Basat atasını xilas edir.\nYaxud İmran atası Bəkili əvəz etməklə onun xilaskarına çevrilir.\nVə yaxud da heç kəsə qəribə gəlməməlidir ki, Beyrək azad olub yurda dönəndən sonra digər gənc bahadırlar kimi öz atasını xilas edir, yəni barmağının qanı ilə onun gözlərini sağaldır. Bizcə, tutulan atanın azad olunması ilə tutulan gözün açılması, yəni Beyrəyin atasının bir növ yenidən həyata qaytarılması eyni səviyyədədir.\nGöründüyü kimi, Uruzun da öz atasını xilas etməsi bu silsiləyə daxildir. Amma daha dəqiq desək, eposun mətnindəki digər ata-oğul münasibətləri məhz müstəqil olmayıb, Uruzla Qazan xan arasındakı münasibətlərin təkrarıdır.


FRANSADA BİABIRÇILIQ: KİLSƏLƏRDƏ 330 MİN UŞAQ ZORLANIB – Azərbaycan Ruznaməsi\nFransada keşişlər uşaqlara qarşı cinsi istismar hallarında “Katolik Kilsəsinin institusional məsuliyyətini” qəbul edib.\nAzerbaycan–ruznamesi.org Reyting.az-a istinadən xəbər verir ki, Kilsələrdə Cinsi İstismar üzrə Müstəqil Komissiyanın (CIASE) yüz minlərlə uşağın kilsələrdə cinsi istismara məruz qaldığını açıqladığı hesabatdan sonra ölkədəki keşişlər hesabatı qiymətləndirmək üçün Lourdes şəhərində toplaşıb.\nFransa Yepiskoplar Konfransının prezidenti Erik de Moulins-Beaufort verdiyi açıqlamada keşişlərin bu cinsi zorakılıq hallarında “Kilsənin institusional məsuliyyətini” qəbul etdiklərini və sui-istifadənin kilsədə “sistemli bir fenomen” olduğunu bildirib. Bu məsuliyyətin ədalətin təmin edilməsi və şikayətlərin aradan qaldırılması məsələsini özü ilə gətirdiyini qeyd edən De Moulins-Beaufort, kilsə daxilindəki təcrübələrin bu işlərin məhkəmə orqanlarına çatdırılmasına və məsul şəxslərin cəzalandırılmasına mane olduğunu söyləyib.\nKilsələrdə Cinsi İstismar üzrə Müstəqil Komissiyanın oktyabrın 5-də açıqladığı hesabatda 1950-ci ildən bəri kilsələrdə 216 min uşağın cinsi istismara məruz qaldığı bildirilib. Özəl məktəb və katolik kilsəsinə bağlı qurumlarda çalışanlar tərəfindən törədilən cinsi zorakılıq hallarını da əlavə etməklə, bu rəqəm 330 minə çatıb və kilsələrdə cinsi istismarın “sistemli bir hadisə” olduğu qeyd edilib.\nMüstəqil komissiyanın sədri Jean-Marc Sauve deyib ki, Katolik Kilsəsi cinsi istismar hadisələri ilə bağlı lazımi tədbirlər görməyib. O, Katolik Kilsəsinin məsuliyyət daşıdığını bəyan edib. Fransa Yepiskoplar Konfransının prezidenti Erik de Moulins-Beaufort isə “etirafın sirrinin Fransa qanunlarından üstün olduğunu” bildirməsi ciddi müzakirələrə səbəb olub.\nFransanın daxili işlər naziri Kerald Darmanin bir neçə gün sonra De Moulins-Beaufortu Nazirliyə çağırıb və ona Fransa qanunlarından üstün heç nə olmadığını deyib. Darmanin vurğulayıb ki, “etiraf sirri” 200 ilə yaxındır hüquqda özünə yer tapıb, amma 15 yaşından kiçik uşaqlara qarşı cinsi istismar və cinayətlər barədə məlumatı olan keşişlərin bunu məhkəmə orqanlarına bildirməsi vacibdir.\nMüstəqil komissiyanın üzvü Laetitia Atlani-Duault deyib ki, etiraf iclasları rahiblərin uşaqların cinsi istismarı hallarını bildirməsinə mane olmamalıdır.\nQeyd edək ki, katolik kilsəsində “etiraf sirri” insanın öz günahlarından tövbə etməsi və həm də etirafı kimi qəbul olunur.\nBaşqa sözlə, keşişlər və rahiblər “etiraf sirrini” əsas gətirməklə məsuliyyətdən yayınmağa çalışırlar.